url: =Zisu Khrih Tuh A Hungmou? Zisu tuh Pachia tou tukhyhze Pachia Ccahpaw tou?\n1, 2. (a) A min thangpaw kha a min hung ny kyalya te akaw aleih ny paw thua tou? Ho tua. (b) Zisu te asekuhte ccungccaw hae nynh pawtemou a zyn hae?\nLAEPHI vaw lang mih min thangpaw ccungccaw patae a ung hae. A min thangpaw lukhakheih min kha na nyh kho. Thuasalama a min kyalya ny paw tuh akaw aleih ny paw thua khyh. Pawccecize a ungtu ziazae te pawte cih paw ccungccaw mou a thua cipaw na ny kaleih khyh keiccu nynh a thua.\n2 A thangvaepaw kum 2,000 hang kya laevaw lang a la hingpaw Zisu Khrih kong hynh thae mah na thae boi kho. Thuasalama ccungccaw alunghua nynh Zisu tuh pawte cih paw ccungccaw cipaw nyh khyh hae. Abang nynh ccungccah hoypaw, profeh cite ho hae zah abang nynh tuh Pachia cite a zyn hae. Nang soh pawtemou na tua?—Piachihpaw 12 kya do.\n3. Zahova Pachia kong te Zisu Khrih kong merarih te ny lang pawccemou azici?\n3 Zisu kong hynh merarih te ny lang azi myarya ci. Pawccemou? Baebu nynh hynhte a ho: ‘Zungzae hingnaw tuh e hynh nynh thua, amepaw Pachia nang kyalya te nang nynh na saw paw Zisu khrih hynh miming nynh a ny hae paw kha nynh thua.’ (Johan 17:3) Ame, Zahova te Zisu kong merarih te na ny lang thua ze, laephi Paradais kya zungzae na hing kho cih. (Johan 14:6) Tupiaze, aening pawtemou hing lang, mingccang paw hae so pawtemou ccuepe lang hae cipaw te asekuhte Zisu tuh dosuinku lang ahoyhua paw nynh thua. (Johan 13:34, 35) Abalu 1 kyaze Pachia te asekuhpaw amepaw kong kha ah ccangkuh vae oh. Atu tuh Zisu te asekuhpaw Baebu nynh yn ccangpya paw kha nynh ccangku lang vae.\nMESSIAH A LANGKUH VAE!\n4. “Messiah” te “Khrih” baccang hynh paw suilang mou?\n4 Zisu a puimaw kum hynhsepi lya mawte, Zahova nynh Baebu kya Messiah thuakhyhze Khrih tuh laevaw lang ka saw cih cite bya a la kingku vae. “Messiah” cipaw baccang tuh Hebruhae bya thua zah, “Khrih” cipaw baccag tuh Greek bya nynh thua. Tuh-e asuilang hae tuh Pachia nynh yn po pyapaw, bakingpaw cipaw nynh thua. Messiah nynh Pachia bakingnaw miakaw kha yng ccing sah vae cih. Atulya soh Zisu nynh pawtemou yn bung kho cipaw kong ccangku lang. Thuasalama Zisu a pui maw ze ccungccaw patae hae nynh, ‘Messiah tuh a hungmou thua cih?’ cite a la ny ry hae.\n5. Zisu tuh Messiah nynh thua cite azuitu hae nynh zyn hae tou?\n5 Zisu tuh bakingpaw Messiah nynh thua cipaw kha a zuitu hae nynh rary mamaw ung khyh hae. (Johan 1:41) Tousenawze, Simon Piter nynh Zisu kha, “nang tuh Khrih nynh na thua,” a ci. (Matthai 16:16) Aening soh Zisu tuh Messiah nynh thua cipaw pawtemou ah zynngang oh?\n6. Zahova nynh miding hae kha Messiah tuh hungmou thua cipaw nythyanaw lang pawtemou la bung hae?\n6 Zisu a puimaw kum hynhsepi lya mawte ccungccaw hae nynh Messiah kong nythyanaw lang Pachia profeh hae nynh a la zei ty vae hae. E nynh pawtemou yn bung cih? Vaekheih sang mah na muih boi leipaw lukheih kha ccungccaw a suhnaw, mawtaw dangnaw kya na cciadue cih oh sih. Lukhakheih nynh kha-e paw kha nythyanaw lang syntawnaw hangkhakheih ae ho pya ze thang nynh amaw kha na muih kho cih. Tuh hawte nynh aloku, Zahova nynh profeh hae mangte Messiah nynh a cyi lang paw te a tung lang paw kong kha yn ho pya. Profeh hae bya accingnaw liate Zisu tuh Messiah nynh thua cipaw miding hae nynh nythyanaw lang a bung hae.\n7. Zisu tuh Messiah nynh thua cipaw profeh bya ccangning hae nynh pawtemou ccaeteccae lang a lang sah?\n7 Profeh bya ccangning hynh dotua oh sih. Ccangkheihnaw, Zisu a puimaw kum 700 lya ze, Messiah tuh Bethlehem khohtaraw kyate nynh yng pui cih cite profeh Mikah nynh a la hoty vae. (Mikah 5:2) Tuhte lang ze Zisu tuh pawkyamou a pui! (Matthai 2:1, 3-9) Ccangningnaw, C.E. 29 kya Messiah yng langkuh cih cite profeh Daniel nynh mah a la hoty. (Daniel 9:25) Profeh bya patae lungkhu ze e ccangning hae nynh Zisu tuh bakingpaw Messiah nynh thua cipaw ccaeteccae lang a lang sah.—Piachihpaw 13 kya do.\nZisu tuipi he a ing kou tetuh Messiah tukhyhze Khrih nynh thua vae\n8, 9. Zisu tuipi a ing lya ze pawte a cyikupaw kha nynh mou Messiah cipaw a lang sah?\n8 Zahova nynh Zisu tuh Messiah nynh thua cipaw ccaerarih lang a lang sah. Tuipi pyatu Zawhan nynh Pachia byakingpaw Messiah tuh a hungmou thua cipaw kha a ny. C.E. 29 kum lya, Zawhan nynh Zisu kha Jordan Vaw kya tuipi a ing sah lya ze Zawhan nynh muihsanaw kha a muih. Baebu nynh hynhte a ho: “Tuipi a-ing koute Zisu tuh tui kyate taloi a pou. Te dotua, amaw hanglang vawrang tuh hungkuh zah Pachia muihsaw nynh vafu hawte yng rungbung zah Zisu tungvaw a ccu paw kha Zawhan nynh a muih. Te vaekheihmawte vawrang kyate roi ccangkheih nynh, ‘E paw tuh ka sungsapaw ka ccapaw nynh thua, amaw kya ka lungrythua,’” a ci. (Matthai 3:16, 17) Zawhan nynh muihsanaw hae kha a muih, a thae keiccuze Zisu tuh Messiah nynh a thua cipaw a ny. (Johan 1:32-34) Kha-e nin khe, Zahova nynh a tungvaw thyamuihsaw a ccaw sah tuh, Zisu tuh Messiah lang a tang vae. Siapharang te cciakhaetu lang Pachia nynh a po vae.—Isaiah 55:4.\n9 Baebu profeh bya hae, Zahova bya hae te tuipi a ing lya-e muihsanaw hae nynh Zisu tuh Messiah nynh thua cipaw kha a lang sah. Thuasalama Zisu tuh paw kyatemou yng thua?, pawte cih paw mou? Baebu nynh a ho paw kha dotua oh sih.\nZISU TUH PAWKYATEMOU YNG THUA?\n10. Zisu laevaw lang yng rungmaw a hingnaw kong kha Baebu nynh pawtemou yn ccangpya?\n10 Zisu tuh laevaw lang yng rungmaw ze vawlang khua hynhsepi phe la ung vae paw cite Baebu nynh yn ccangpya. Mikah nynh mah Messiah tuh ‘langmaw lya mawte phe la ung vae paw’ cite a ho. (Mikah 5:2) Zisu maw nynh mah ccungccaw lang ka pui maw vawlang khua hynhsepi ka ung vae paw cite a ho. (Johan 3:13; 6:38,62; 17:4, 5 ria.) Laephi vaw yng rungmaw ze, Zisu tuh Zahova te a ccuepekunaw hae myarya a la hoy.\n11. Zisu tuh Zahova hanglang pawcce a phute?\n11 Zisu tuh Zahova hanglang myarya a phute paw nynh a thua. Pawccemou? Pawccecize Pachia nynh atyng are a rae maw ze, a hungsang arae maw ze a raety paw nynh thua. Tukeiccuze nynh Zisu kha “rae paw balyng kyaze ccahtawccaw” cite a ko. * (Kolosa‛ae 1:15, BI) Zahova amaw ccahccei nynh a raepaw lukheih kyalya paw a thua keiccuze Zahova hanglang Zisu tuh a phute. “A hoithypaw a Ccapaw” thua keiccuze nynh hynhte a konaw paw thua. (Johan 3:16, BI) Zahova nynh atyng are miakaw kha Zisu ryte rou nynh a rae. (Kolosehae 1:16) Zisu tuh “Bya” cite mah ko a thua, pawccecize Zahova nynh vawccungccaw hae te ccungccaw hae kha thungpangbya ho sah pya lang Zisu kha a mang keiccuze nynh thua.—Johan 1:14.\n12. Pachia te Zisu tuh ngangkuh khyh hae cipaw pawtemou ah ny oh?\n12 Pachia te Zisu tuh lukheihpaw nynh thua hae cite ccungccaw abang nynh a zyn hae. Thuasalama tuh-e tuh Baebu ccangpyanaw thua khyh. Baebu nynh Zisu tuh raepaw nynh thua, a ho ry paw tuh a thonaw a ung cinawpaw nynh thua. Thuasalama Zahova tuh atyng are raetu thua zah, athonaw athangnaw ung leipaw nynh thua. (Sam 90:2) Pachia ccahpaw Zisu nynh mah Pachia te ngangku lang zuakuh boi khyh. Baebu nynh Paaw tuh ccaaw laeze a lehua cite ccaeteccae lang yn ccangpya. (Johan 14:28 ria; 1 Korinhae 11:3.) Zahova kyalya nynh “Athunghua ccepaw Pachia” a thua. (Genesis 17:1) Amaw tuh vawlaepi kya alehuapaw te athung huaccepaw nynh a thua.—Piachihpaw 14 kya do.\n13. Baebu nynh Zisu tuh “muihkho leipaw Pachia muinsang nynh thua” cite pawccemou a ci?\n13 Zahova te a ccapaw Zisu tuh vaw te laephi a raemaw hae kum hynhsepi lyamaw te pyngkheih lang rya khaw a la lakheih vae hae. Lukheih te lukheih myarya a sungsah kuh hae. (Johan 3:35; 14:31) Zisu tuh Pachia ziazae kha a dosuinku keiccuze Baebu nynh “muihkho leipaw Pachia muinsang nynh thua” a ci.—Kolosehae 1:15.\n14. A phute paw Zahova ccapaw hynh pawtemou ccungccaw lukheih lang yn pui?\n14 Zahova nynh a sungsahpaw a ccapaw kha vawlang te yng rung sah bung zah ccungccaw lukheih lang te laephivaw lang yng pui sah. Tuh-e tuh pawtemou thua? Athya paw Meri vue lungkhu lang khe vaw lang e a ccapaw hingnaw kha Zahova nynh ngae-angnaw te a nue. Zisu yng pui nawlang laephivaw Paaw hoi hoo khyh. Te Meri nynh a ccingpaw ccaw kha yn sah zah Zisu cite min a phu.—Luka 1:30-35.\nZISU TUH PAWTE CIH PAW CCUNGCCAW MOU?\n15. Zahova kong kha pawtemou houh ny kho lang?\n15 Zisu a hingnaw te a ziazae hae kong kha Matthai, Marka, Luka te Zawhan hae Baebu ccah-uh na rianaw liate patae na nyh kho cih. Tuh-e ccah-uh hae kha Thehoypaw ccah-uh cite ko a thua. Zisu a ziazae hae tuh a Paaw ziazae te a loku keiccuze kha-e ccaw hae na rianaw liate Zahova kong houh nythyanaw lang ae bung cih. Tukeiccu Zisu nynh, “Hungzema kae ounmuih vaepaw tuh ka Paaw kha amuihvae,” cite a ci khonaw paw a thua.—Johan 14:9.\n16. Zisu ccangpyanaw tuh pawmou? Zisu ccangpyanaw tuh paw kyate mou yng thua?\n16 Ccungccaw patae nynh Zisu kha “Sazae” cite a ko hae. (Johan 1:38; 13:13) Abapi lang a ho huaccepaw akong tuh “Penaw thehoypaw kong” nynh thua. E Penaw tuh pawmou? E Penaw tuh Pachia accozah kha nynh thua, vawlang khua te laephipi kha yng uh cih zah Pachia kaw a ngae hae paw miakaw tuh hythua a pya cih hae. (Matthai 4:23) Zisu nynh a ho paw miakaw tuh Zahova kyate yng thua paw nynh thua. Zisu nynh hynhte a ho: “Ka ccangpyanaw tuh kamaw kya-e thua khyh, thuasalama kamaw yn sawtupaw kya-e nynh thua.” (Johan 7:16) Pachia Penaw nynh laephi pyngpi hynh marya yng uh vae cih cipaw thehoypaw kong hynh Zahova nynh ccungccaw miakaw thae hae sah ci a ry cipaw Zisu nynh a ny.\n17. Zisu nynh pawkyamou a ccangpya hae? Mingccang paw hae ccangpya lang pawccemou a zuaku?\n17 Zisu nynh pawkyamou a ccangpya hae? Ccungccaw a muihnaw miakaw kya a ccangpya hae. Zisu nynh khopi, khotaw, kungkunaw, beihnaw inn te ccungccaw hae inn kya balyng a ccangpya hae. Ccungccaw hae nynh a kalang yng cceih hae sah cite tua khyh. Amaw nynh ccianua te a ccangpya hae. (Marka 6:56; Luka 19:5, 6) Zisu nynh Ccungccaw hae ccangpya lang a ccyh, a thawzung balyng kha mangte a zuaku. Pawkeiccumou? Pawccecize e ryalaw tuh Pachia nynh yn law sah ry cipaw nyh zah a Paaw kaw zungzae a ngae keiccu nynh thua. (Johan 8:28, 29) Zisu nynh ccungccaw hae kha thaw a cci hae keiccuze phung a ho pya hae. (Matthai 9:35, 36 ria.) Beihnaw cciakhaetu hae nynh Pachia te a Penaw kong kha merarih lang ccangpah khyh hae cipaw kha a ny. Tukeiccuze thehoypaw kha houh a ny kho nawlang hae bung a ry hae.\nZisu nynh ccungccaw a muihnaw miakaw kya khe phung kha a ho\n18. Zisu ozia hae kya ze pawkhamou kou na ry hua?\n18 Zisu nynh ccungccaw hae kha sungsah hae zah pe aki hae. Thawccinaw hoi zah naeku a zoi. Imua hae balyng nynh a sahngang hae. (Marka 10:13-16) Zisu tuh mae do khyh. Ozia hoyleinaw te dingleinaw kha a hua. (Matthai 21:12, 13) Nopi hae dothatheihnaw te a nyasahua ccyh lya hae khe nynh a la hing. Thuasalama Zisu tuh nopi hae kha sawtuanaw te zungzae a la ccuepe hae. (Johan 4:9, 27) Zisu tuh zakaw myarya a sangsakuh paw mah a thua. Tousenawze, Zisu nynh zete kheih tuh see lukheih hawte a zuitu hae ccu kha a sing pya hae.—Johan 13:2-5, 12-17.\n19. Zisu nynh ccungccaw hae kha pawmou ahoo abou hae cipaw nyh zah bung a ry hae cipaw paw tousenaw nynh mou a lang sah?\n19 Zisu nynh ccungccaw hae kha pawnynh ahoo abou hae cipaw nyh zah miming kha bung a ry hae. Pachia thyamuihsaw thungnaw liate ngeccih hae kha zoibaheih te a dang sah hae. (Matthai 14:14) Tousenawze, vaethyakae paw ccungccaw lukheih nynh Zisu kalang yng cceih zah, “Na ry athuaze tuh nae thyasah kho,” cite a ho pya. Zisu nynh kha-e paw atungvaw-e ccinaw te vawsawnaw kha azo sah pya. Ngaethya ung sah zah bung a ry. Zisu nynh akuih te tung zah, “Thyasah kae ry thyaccahvae,” cite a ci pya. Tetuh ccungccahpaw tuh phe dang vae! (Marka 1:40-42) Kha-e ccungccahpaw kha pawtemou ung cih cipaw kha na mihmaevaw kya ung sah ku tua?\nA PAAW KYA ZUNGZAE ZYN A TYNG\n20, 21. Pachia kaw ngaenaw kya Zisu tuh pawtemou dosuinku lang ahoy huaccepaw a thua?\n20 Zisu tuh Pachia kaw ngaenaw kya dosuinku lang ahoy huaccepaw nynh thua. Pawpaw ruunaw a tung ze mah a Paaw tungvaw zyn varyng a tyng. Tousenawze, Setan nynh atuh-ou lya mah Zisu seinaw rae khyh. (Matthai 4:1-11) Zisu tuh Messiah nynh thua cipaw a innbyng abang nynh a zyn khyh hae apiaze “a ngae vae” cite cia a ci hae. Thuasalama Zisu nynh Pachia rya kha nynh pou a law. (Marka 3:21) Zisu tuh pawpaw vawsawnaw a pya hae ze mah mimaw kha cyiru leite Pachia tungvaw kya nynh zyn houh a tyng.—1 Piter 2:21-23.\n21 Zisu tuh vawsawnaw te ngaethyanaw kha a chih ryacia a tung ze mah Zahova kya zyn vahryng a tyng. (Filipihae 2:8 ria.) Zisu a chi nin kha pawcihciatemou a vawsaw cih cipaw na mimaevaw kya ung sah ku tua. Zisu tuh ame leipaw ccaeccei te tazae ccuainaw, adinglei hae paw bapiatu hae seibenaw, ccungccaw hae saryanaw, rawkaw hae nynh zianaw buanaw te thintung kya khiadenaw kha a tung. A chiimaw taraw lya khe “Athangvae” a ci! (Johan 19:30) Zisu a chih te ninthungnaw khe Zahova nynh muihsaw pyngte atho sah thui. (1 Piter 3:18) Nin sungpali yn cih tuh vawlang kae zah, “Pachia ranglang khe ha ung zah,” Siapharang a mue lang paw ccyh kha a ngaw.—Hebruhae 10:12, 13.\n22. Zisu nynh a Paaw kya zyn atyngnaw liate aening pawmou mue lang?\n22 Zisu nynh a Paaw kya zyn atyngnaw liate aening kha Zahova nynh bya yn king paw laephi Paradais kya zungzae hingnaw yn mue sah cih. Zisu a chiinaw nynh aening zungzae hing kho nawlang pawtemou yn bung cipaw kha a mahlang-e abalu kya bua ho ku lang.\n^ par. 11 Zahova tuh Raetu thua keiccuze Paaw cite ko a thua. (Isaiah 64:8) Zisu kha Zahova nynh a raepaw thua keiccuze Pachia Ccapaw cite ko a thua. Tuhawte vawccungccaw hae te ccungccahpaw Adam kha mah Pachia ccaaw hae cite ko a thua.—Job 1:6; Luka 3:38.\nAMEPAW BYA 1: ZISU TUH MESSIAH NYNH THUA\n“Nang tuh Messiah nynh na thua.”—Matthai 16:16\nZisu tuh Messiah nynh thua cipaw pawtemou ah ny oh?\nMatthai 3:16, 17; Johan 1:32-34\nZahova nynh Zisu tuh Messiah nynh thua a ci.\nMikah 5:2; Matthai 2:1, 3-9\nZisu tuh Messiah nynh thua cipaw hoty bya miakaw phe ccing kou.\nAMEPAW BYA 2: ZISU TUH LAEVAWLANG YNG RUNGMAW VAWCCUNGCCAW NYNH A LA THUA\n“Vaw langte nynh kae rungbung.”—Johan 6:38\nVawrang kya Zisu tuh pawmou a la cyi?\nKolosehae 1:15, 16\nZahova nynh Zisu kha masaty a la rae, te pawpaw balyng kha Zisu mangte a la rae. Zisu nynh kum hynhsepi a Paaw kya a la ccangku.\nZahova nynh Zisu kha laevaw lang yng saw.\nAMEPAW BYA 3: ZISU NYNH CCUNGCCAW HAE KHA A SUNGSAH\n“Imuahae tuh . . . oun cceih hae sah.”—Marka 10:14\nZisu nynh a hoipaw paw ziazae kha mou na ry?\nZisu tuh thawccinaw a hoi keiccuze ccungccaw hae nynh bya a ho pya ngang hae.\nJohan 4:9, 27\nZisu nynh nopi hae mah sawtuanawte a ccuepe hae.\nJohan 13:2-5, 12-17\nZisu tuh zakawsangsakunaw a hoi.\nMatthai 9:35, 36; Marka 1:40-42\nZisu nynh ming hae kha bung a ry.\nAMEPAW BYA 4: ZISU NYNH PACHIA RYNAW KHA ZUNGZAE A RAE\n“Na phu-enaw kha laephivaw kya ka langsah vae; . . . rya ka thangsah vae.”—Johan 17:4\nZisu nynh paw dosuinku lang pawmou yn nung pya?\nSetan nynh Zisu a tu-ou lya zyn a tyng.\nZisu tuh saryanaw a tung ze mah Pachia rynaw hawte nynh a ung.\n1 Piter 2:21-23\nZisu nynh a raw hae kha liaru khyh hae.\nZisu nynh a chih ryacia Pachia kya zyn a tyng.\nHebruhae 10:12, 13; 1 Piter 3:18\nZahova nynh Zisu kha vawlang kaelang a thosah thui vae.


timestamp: atn

url: =RST Taw Kisai Meeting ~ Thu Tatuam (Siyin News)\nRST Taw Kisai Meeting\nThursday, August 14, 2014 Refugee Taw Kisai No comments\nCDU ii vaihawmna taw tuni 14/8/2014(thursday) ni -in suutpom lampuite le RST pan uliante kimukhopna le thu kikupna khat Chinese Assembly Hall ah zing nai 9-12 dong ki nei hi.\nRST pan Mikewell, Wai Mei(investigation officer) le Ms. Brianne te hong kihel thei hi.\nMs. Wai Mei in fraud case huvau amate mu bang hong kikup pui hi.\nMalaysia suutpom ngamthum na thengsa le malaysia ah aom lai avekpi fraud case 2300 val om hi. Tuak sung pan 1600 sia Malaysia ah om lai hi. A omlai teng sung pan 900 bang ph taw ki sam a, 400val hiat bek ki sam thei ci hi. A kisam theite sung pan pawl khat hong pai thei a, pawl khat pai ngawl ci hi.\nRegional Commission zum pan sawlna taw kizui in thukan tu thudok tu adawl adawl in ki phuan a, naseam khawm khu hi. RST zum pan kisam aa, hong pai suutpom khat sim ii, hong panpui na taw kizui mawpiak ki ciangtanh sak hi.\nFraud min taw na nga uh ahi;Medical record, bank passbook, Birth certificate le adang certificate tatuamte, na min man tatak taw na lai kik thei na tu hong ki vaihawm pui tu hi.Cidamna taw kisai zato kaa tu te zato na pai ma RST pan lai(attestation) hong la masa ta vun.\nMikewell; Fraud case sung a kihel kuama po mawpiak thuak tu hi. Khat le khat ki bang ngawl tu hi. Interview kik tu hong paite kamkum(interference) a, a zo kik tu daan kihil ci za khu hi. Na hil na tung tawn ah bangma phat tuamna om ngawl tu hi. A hi babang maan tatak in na tangthu te hong son ta vun. Anawngkai sak taw kibang tu ni hi.\nNgam thumna theng sa fraudcase teng zong, a thetna ngam ah thunei te tung ki puak siat zo hi. A thetna kumpite ii khensat bang hi tu hi UNHCR pan bangma ki ci thei ngawl hi. Suutpom hi na pan zong hong ki tawlnga sak thei tu hi.\nCDU: Community sim ah haw tu khu hi. CDU pan hong kipia system vai, sum(tum/pusuak) kep dan le en kawm tu khu hi.Aug 21(thursaday) ni ciang Education dept taw kimu khopna om tu hi. Dok nop om te ki nging khol tavun.


url: =(11:12min) Top 5 Worst Call Of Duty Youtubers (15.38MB) - MP3Prank\nTop 5 Worst Call Of Duty Youtubers Mp3 Download\nTop 5 Worst Call Of Duty Youtubers Free Mp3 Download from MP3Prank pagalworld, Top 5 Worst Call Of Duty Youtubers Songspk Mp3, Top 5 Worst Call Of Duty Youtubers wapking Mp3 Download, Top 5 Worst Call Of Duty Youtubers! MP4 Mp3 Songs, Top 5 Worst Call Of Duty Youtuber's !! MP4 Mp3 Song Download.\nTop 5 WORST Call of Duty YouTubers Mp3 Download Top 5 Worst Call Of Duty Youtubers.mp3\nTOP 5 WORST CALL OF DUTY YOUTUBERS! Mp3 Download Top 5 Worst Call Of Duty Youtubers!.mp3\nTop 5 WORST "Top 10 Call of Duty Lists" (Worst WatchMojo, IGN Top 10 Lists COD Zombies) Mp3 Download Top 5 Worst "Top 10 Call Of Duty Lists" (Worst WatchMojo, IGN Top 10 Lists COD Zombies).mp3\nTop 5 Worst Call of Duty Youtuber's !! Mp3 Download Top 5 Worst Call Of Duty Youtuber's !!.mp3\nTOP 10 Zombies YouTubers (Call of Duty: Black Ops 3 Zombies) Mp3 Download Top 10 Zombies Youtubers (Call Of Duty: Black Ops 3 Zombies).mp3\nTOP 5 Worst Zombies Players in 'Call of Duty Zombies' - Black Ops 2 Zombies, Black Ops & WaW Mp3 Download Top 5 Worst Zombies Players in 'Call Of Duty Zombies' - Black Ops 2 Zombies, Black Ops & WaW.mp3\nTop 5 WORST Zombie Characters in Call of Duty Zombies! (Worst Call of Duty Zombies Characters Top 5) Mp3 Download Top 5 Worst Zombie Characters in Call Of Duty Zombies! (Worst Call Of Duty Zombies Characters Top 5).mp3\nTOP 5 WORST ZOMBIES MAPS EVER (Black Ops 3 Zombies, Bo2, Bo1 & WaW) Mp3 Download Top 5 Worst ZOMBIES MAPS EVER (Black Ops 3 Zombies, Bo2, Bo1 & WaW).mp3\nTOP 5 WORST YOUTUBE CHANNELS! Mp3 Download Top 5 Worst YOUTUBE CHANNELS!.mp3\nTOP 5 Biggest Wankers in The Zombies Community (Parody) Mp3 Download Top 5 Biggest Wankers in The Zombies Community (Parody).mp3\nTop 5 Zombies Players EVER (Call of Duty Zombies) Mp3 Download Top 5 Zombies Players EVER (Call Of Duty Zombies).mp3\nTOP 5 RAGES IN CALL OF DUTY EVER! Mp3 Download Top 5 RAGES IN Call Of Duty EVER!.mp3\nTop 10 "MOST HATED MAPS" in COD HISTORY (Top Ten) Call of Duty Mp3 Download Top 10 "MOST HATED MAPS" in COD HISTORY (Top Ten) Call Of Duty.mp3\nTOP 10 BEST 'CALL OF DUTY' GAMES Mp3 Download Top 10 BEST 'Call Of Duty' GAMES.mp3\nTop 5 WORST Zombie Bosses in Call of Duty Zombies! (Top 5 Worst Bosses COD Zombies) Mp3 Download Top 5 Worst Zombie Bosses in Call Of Duty Zombies! (Top 5 Worst Bosses COD Zombies).mp3\nTop 5 Worst/Dumbest Ways to Die in CoD Zombies ~ Call of Duty WaW, Bo/Bo2 & Exo-Zombies Gameplay! Mp3 Download Top 5 Worst/Dumbest Ways to Die in CoD Zombies ~ Call Of Duty WaW, Bo/Bo2 & Exo-Zombies Gameplay!.mp3\nTop 5 WORST Zombie Maps in Call of Duty Zombies! (Worst Zombie Maps in COD Zombies) Mp3 Download Top 5 Worst Zombie Maps in Call Of Duty Zombies! (Worst Zombie Maps in COD Zombies).mp3\nTop 5 WORST Guns in Call of Duty Zombies! Mp3 Download Top 5 Worst Guns in Call Of Duty Zombies!.mp3\nTop 5 MOST HATED Call of Duty Zombies Maps! (Most Hated COD Zombie Maps) Mp3 Download Top 5 MOST HATED Call Of Duty Zombies Maps! (Most Hated COD Zombie Maps).mp3\nSearch and select from the Top 5 Worst Call Of Duty Youtubers mp3 download results. Use the PLAY button to listen the song.\nMark Dohner Does Your Mama Know\nKrept Konan Ft Stormzy Ask Flipz\nA Kay Breakup\nSilvana Xhemali Boj Hajgare\nTropa Song Rocksteddy\nHoodrich Pablo Juan Feat Gucci Mane Sauce On Me\nBrunilda Shkoza Special Lady


url: =It zawhna maw, up ziauna? :: ZOMI DAILY\nIt zawhna maw, up ziauna?\nposted on 14 February 2022 at 1:54 pm Lomkholna: News, SuanghDal\nMihingte in Pasian heh hi cih thu awlmawh lo uh hi. Pasian’ hehna lau ngaihsut nuam nawn lo uh hi. Banghang hiam cihleh thuhilh Sya khempeuh phial in Pasian in itna hi cih bekbek tawh kalsuan pih uh a, Pasian in bang thu bang hang cih om sak loin amaute it limlim (love them unconditionally) hi cih ciang bek suah mawk uh ahih man hi.\nChristian gim nam pawlkhat te bang in Pasian pen itna ahih manin heh tha pai cih bang om ken teh. Hell cih zong bawl ken teh. Mawhna pen Jesuh Khrih in Singlamteh tung ah leitung mi khempeuh it mahmah ahih manin a Tapa neih sun a hong piak dongin hong tatsa hi lel hi ci-uh a, mi khempeuh a tawptawpna ah gupna ngah mangkhin ding suah lel uh hi (Universalism). A tawptawpna ah mi khempeuh in gupna ngah mang khin ding cih (Universalusm) upna nei teng mah in gupna kitaan thei ci kik kawikawi leuleu uh hi.\nMi khempeuh in gupna ngah lo. Jesuh a um takpi mite bek in ngah. A ngah takpi khit teh thu-um mite in gupna tan kik nawn lo hi. Pasian pen itna ahih manin tua itna tawh thukhen ding pa hi. Itna Pasian hi keileh heh thei lo ding, thu khen ngei lo ding hi zaw hi. “Topa hoih hi kei’ tung ah” cih thu maan taka i cih theih nadingin “Topa heh hi kei tungah” cih thu i ki ciat mahmah phot kul hi. Pa Pasian tungah kisikna lim pen Jesuh Khrih sungah upna tawh lah kul hi.\n2. Upna le kisikna pen maitang nih nei sumtang tawh kibang hi. Kisik cih ciangin mawhna taisan cihna hi a, um cih ciangin Khrih kiang zuan cihna hi. Hih thu nih pen a kikhenkhia thei lo maitang nih nei sumtang khat a bang ahi hi. Kisik bek-a dingcip cih tawh kingah khin loin Jesuh zuat kul lai-a, um cih phil phel bek tawh kingah lo leuleu-in Pa Pasian tungah a kisik nuntakna nuntakpih kul hi.\nSya pawlkhat te in zong Thukham zuih zawhna tawh gupna kingah lo ci tei napi uh it zawhna tawh gupna a kingah ding sa leuleu uh hi. Thukham le Itna in a kalh uh thu a kikim linlian ahihna a thei kha lo mi tam mahmah hi. Thukham khempeuh thu khat-in a kilak ciangin Itna kici hi (Gal. 5:14). Thukham=Itna. Thukham zui zo pa na hihna tawh gupna na ngah loh ding mah bangin, a it zo pa na hihna tawh zong gupna ngah tuan lo ding hiteh. Thukham zui kei ni, it kei ni cihna hi loin, it zo lo, zui zo lo ihihna pan Pa Pasian tungah kisik ding le Jesuh Khrih sungah upna kisam ihihna a kigen ahi hi.\nHotkhiatna ngah nadingin Biakna dang khempeuh in zong itna bulphuh uh-a, Christian Biakna bek in Upna bulphuh hi. Biakna dang khempeuh ii bulphuh pi pen itzawhna tawh hotkhiatna thu hi a, Christian Biakna pen upna hang bek tawh hotkhiatna ahi hi. Tua upna hang bek tawh hotkhiatna sungah zuihna maan le Itna maan om thei pan hi zaw hi. Evan. Suangh Dal\nPrevious: USA, Kentucky pan Pa Pau Kam Lian (Tonzang, Naulak) in hongnusia\nNext: Ka lung ngaihngaih ciang ~ Thangboi\nKhristian innkuan leh Piakkhiatna ~ T. Sawm Lian\nThailand ah Kawlgam numei abuansawm khat temta tawh kidawtlum ~ ZD\nKawlgam ah gamdang khualzinmi (Tourist) kiam mahmah


url: =Kipawlna khat peuhpeuhah atheihhuai Structure leh Procedure ~ Langh Khan Mung :: ZOMI DAILY\nposted on 10 June 2017 at 8:58 am Lomkholna: Article, Langhkhanmung\nKipawlna khat peuhpeuhah kihel Sia le Upa ihi zongin, a kuakua in zopau ahihloh hangin anuai-a kammalte theihhuaisa ing.\nKipawlna i kilamzia hi. Pawlpi bangin genteh lehang Upabul-OB, Uppate- Board of Deacons/EC, CC-Church Council, Kumcin Upate-Annual Delegate leh a kiguang tuanvai neite-Committees cihbangte ahi hi. Hih sunga kilamna/zia sunga kihello mipawl khatin thu kikupna atuamtuam peuh na nei mawkmawk thei hi.\nTuate pen kilamzia sungah kihello ahih manin khensatna bangmah a neitheilote-not decision making body ahi hi. Kilamzia sunga kihelte bek pen kikupna leh khensatna aneite-decision making body ahi hi.\nHih pen nasepzia hi. Gentehna-in thu kikupna khat peuh i neih ciangin hih kikupna sungah a kihel dingte pen pawlmi-member kici hi. Pawlmilo-(Non Member) te pen kamkupna sungah kihelsak ding hilo hi. Tua pen procedure khat hi. Kamkupna neinuam ka hih manun na pusuak in kicih ding hi. Kisuanna ding/hehna ding omvetlo hi.\nPawlmi ahilo thungainuam a om leh hong kingen dinga, thungai ding sang ding/lo pen pawlmite kikum masa ding hi. A kisan leh tutna atuam kivaihawmsak a thu ngai lel ding hi. A kiciamnuih gen hangin ” Hih lai-ah tu inla pau kei in” ahi hi.\nKipawlna khat peuhpeuhah hih atunga nih: Kilamzia sunga kihello mi pawlkhatte kisamsamin kamkupna-meeting nei cih leh kamkupna sunga kihello ding mite kamkupna sungah kihelsak pen ahi ding hilo hi.\n(Robert’s Rules of Order or Robert Rules of Parliamentary Procedure in phal hiaulo hi)\nPrevious: Malaysia, Shah Alam sungah Damiah khat atawbo teng kikapliam in kiman\nNext: Philippines gamsung migilo te zat Facebook Account honkhat khakcipding ngetna kinei


url: =HONG THUPI BAWL ~ TBC-Y\nHONG THUPI BAWL\nPosted on Saturday, November 30, 2013by Siam Kim\nTopa in hong za taktak zo-a, ka thungetnate hong ngai hi.____Late 66:19\n Ezekiel 37-39\n 2 Peter 2\nC.S. Lewis asih zawh nipi kaal khat khit ciangin, England gam Magdalen kikhopna Biakinn ah a lawm teng kikaikhawm-in mi nautang pan kipan mipil misiamte’ a huzap zo laigelh siampa pahtawina nei uh hi.\nTua hun sungah, alawm it Austin Farrer in Lewis pen ama’ tunga kikhak lai khempeuh a thukkik ciatciat pa hi, ci-in pahtawi hi. “Mi khempeuh tungah a lungsim neihzia pen ngaihsut sakna le zahtakna tonkhawm hi” ci-in amuhna gen hi. “Na kammal zat khempeuh amah’n hong thupi laaksak hi,” ci-in Farrer in gen hi.\nTua mah bangin, Pasian in i thungetna khempeuh hong neu ngaihsut saklo-in limpha takin na ciamteh khinkhian hi. Haksatna lianpi atuah laitakin Late 66 na-ah laphuakpa Topa tungah kapin kiko hi (tg. 10-14). Tua khit ciangin, Pasian in huh ahih manin lungdamna ko-a, “Topa in hong za taktak zo a; ka thungetnate hong ngai hi” (tg. 9) ci hi.\nThu i nget ciangin, Topa in i kammalte hong za-a, i lungsim hong thei hi. Late laphuakpa bangin, “Topa’n thupha ngah tahen, ka thungetnate hong nawlkhin saklo-a, a hehpihna hong ngahsak hi” (tg. 20). I thungetna pen Amah tawh thuk taka i kimuhna mun suaksak hi. Hun khempeuh ah Amah in i kammalte hong thupi san hi. – David McCasland\nThu ka nget ciang Amah’n hong za,\nAma’ kammal ka lungmuanna;\nAma’ hun le zia bangin,\nAmah’n a hoihpen hong pia. ___Hewitt\nPasian’ phawk den mite ihi hi.


url: =Video: Inndawl 2 na pan akiasuk numeino khat leilak atuksukma in kimankha :: ZOMI DAILY\nposted on 30 June 2019 at 6:36 pm Lomkholna: News, Sawltak, World\nTurkey gamsung aom Istanbul khuapi sungah naupangno khat inntung panin kiasuk in, leilak atuksukma in pasal khatin naman khathei bilbel hi. Tuabangin naupangno akiasuk amatlaitak Video kizaihkha in, tua Video pen Social Media tungah ki thehzak (Viral) pah hi.\nAthu akigenna ah tua thupiang pen Istanbul City, Fatih District vengsung ah thupiang kici hi. Inntungpan naupang kiasuk amanpa pen amin Fawzi Zabaat kici a, kum 17 aphakhin khat ahihi.\nTuapa pen Fatih District vengsung ah khetawh apai laitak in, inntung khatah naupangno akimawl galmuh hi. Tua naupangno pen kum 2 aphakhinpan numeino kici a, aomna Apartment ii tawlet (Window) geinai ah kimawl in kiasuk dekdek hi. Tua numeino akimawlna pen inndawl 2 na ahihi.\nVideo: A viral video has turned a young man into the hero of the hour in Istanbul after he was seen catching a toddler as she plummeted from a second-floor window.\nTuabangin amuh ciangin tuapa inzong ageinai aomte’n amuhding, akepding uh lunggulh in otsan hi. Ahi zongin tua naupangno pen kiasuk takpi a, pasalpa inzong anuai panin napangin leilak aki saksukma in manthei bilbel hi.\nMore: Inntungpan guaktang in akiasuk Model pen aki sawnkhia hiding ci\nTua thupiang hangin pasalpa pen thupi kisa mahmah hi. Dogan News Agency te’nzong Interview bawl uh a, thudotna adawnkikna ah “khuasung lamzik sungah kakhe tawh kapai laitak in, tawlet gei ah numei naupangno khat akiasukdek kamu hi. Ka otsan hangin kuaman mumanlo in, hong kiasuk takpi a, kamphatna tawh leilak atuksukma in kamanthei bilbel hi ci’n genkhia hi. Sawltak #zomidaily\nPrevious: Peemtate! Thupha ngahte! ~ Pau Za Mung\nNext: Tangpi Khantohnading ~ Pau Sian Lian


url: =Tg. Kham Sian Mung (25/2013)leh Tg. Bia Suan Muang (23/2013)te tuahsiatna thu\nChin State Chief Minister Pu Hung Ngai leh Commissioner U Myint Aung te Phalna, sawlna, lungkimpihna tawh GAD-Chin (General Administration Department)pen Tg. Kham Sian Mung (makai), Tg. Bia Suan Muang, Salai Lal Rin Sang leh Hakha Civil Hospital pan Nurse (4)te (25.10.2013)in Hakha-Mandalay, Mandalay-Naypyitaw a kipaisak ahi hi.\nHakha pan zingsang nai(9)in, Aye Chain Bus Manlung tawh Zozumpi pan a kipaisakkik teeltuam (7)teng dingkhia uhhi. Zan(12:00)kiim in Kyaw Khua (Magway Division)tung uh a, tua pan maban zom in, paisuak uh a, PU MUAL (pong-taung)a tun uh ciangin, Lampi nasia ahih man in, tua lai ah zangiak uhhi.\nPU MUAL (pong-taung) Lampi kipai thei nailo ahih man in, gamlak ah giak lai uhhi.\nPU MUAL (pong-taung)pan nitaak lam (3:00)PM in Lampi kipai thei ta ahih man in, kipan kik uh a, Mandalay Zan(11:00)in tung uh ci hi. Motor hawl pan Motor sungah lumphot unla, khuavak ciang na maban uh zom in, ci ahih man in, Motor tungah lum uhhi. Zankim (12:30) khawng ciangin, Tg. Kham Sian Mung leh Tg. Bia Suan Mang pen khualumlua, lam siau ni ci-in, pusuak ci hi.\nZingsang nai(6:30)AM ciangin, Tg. Bia Suan Muang hongciahkik in, Tg. Kham Sian Mung tawh hongtonlo hi. Tg. Bia Suan Muang thu adot uh ciangin, hoihtak in dawng thei lo ci hi. Tg. Bia Suan Muang pen PU MUAL pan pusuak khit aa kipan, pongman lo, a lungsim man nawnlo, khatveivei lah khua phawkdan in, thukhawng gen zel dan ci hi. Mandalay tun ciangciang Tg. Kham Sian Mung pen bangmah cilo in, cidam mahmah lai hi. cih a ki thuahpih Lal Rin Sang tungpan kiza hi. Tg. Kham Sian Mung Cargate ah hong tun theihloh ciangin., a kiim a paam kuamkhat khawng bel zonbawl dan hih tuak sam hi. A muh zawh loh uh ciangin, zongnawnlo in sun(11:30)ciangin, Mandalay-Naypyitaw Manlung te tawh amau om lai (6)teng maban vazom uh a, Naypyitaw ah nitaak (7:30)PM in vatung uh a, Zogam pan apai masa (56)sungpan makai pawlkhat in, Cargate ah nadawn uh hi napi, Cargate khial ahih man in kipelh uhhi. Naypyitaw atun uh ciangin, Naypyitaw atungsa a makaipi uh U That Biak Nen tungah hong tungta ung ci-in Mobile tawh thu vaphual uhhi. Cargate leh amau tun nading (Zua-taw)pen ki gamla pian ahih man in, Tg. Bia Suan Mang leh Lal Rin Sang te’n TAXI khat sap in, a mau zintun nang… Zua-taw zintun nang phualpi va zuan uhhi. Tg. Bia Suan Muang in bangmah thei nawnlo ahih man in, Lal Rin Sang in, Taxi sapman tengzong sik ci hi. Tua laitak in, Tg. Bia Suan Muang in, a ip sung pan Sum lomkhat la in, TAXI hawlpa na mohman ding ci-in pi alai ci hi. TAXI hawl pan sangngam lo bilbel dan hih tuak hi. Mohman ding apiak teng a et uh leh tul-nga lai dal(10)val khawng ci hi. Tuazan a tungsa tangval te kepna tawh Tg. Bia Suan Mang hoih tak in, ih mu thei uhhi.\nZingsang in, Tg. Bia Suan Muang in ka Pa Sing ee… ci-in kankan ci hi. Kua ahia? na Pa Sing ci leh… ka Pa Sing ee… ci den ci hi. Tua ciangin, Lia. Lenpi’n na Pa Sing Khalkha ah om hi. Acih leh den in, om mah ci lai ci hi. Hoih deuhdeuh tasap ahih man in, cinkul nawnlo, anasep maban tenguh zom uhhi. Sun(12:30)kiim pawl ciangin, Tg. Bia Suan Muang a sawngah na om nawnlo hi. Tua pan in, a tung masa makai teng meeting bawl in, koici zon ding! koici kalsuan ding ci, a kikup khit uh ciangin… a mau tawh a kinai aa om palik te tungah va zasak uhhi. Palik (500)kiim leh Zogam pan apai, mun tuamtuam pan apai… SEAGAME palai te’n Zua-taw kiim teng vazong ngeingai uhhi. Mu zong tuanlo uh ahih man in, a maan(photo) ngah theih nading kivaihawm aa, Khalkha Zozum pan Pa Suan Za Sing leh Tg. Val Lian Mawi te’n a photo te Fax tawh na puak uhhi. Fax pan in siangtho lo lua ahih man in, ci-in Email pan in ki vaikha kik aa, Tg. John Thang Za Khual thusiamna tawh Internet tungtawn in a Photo (Min, Pa Min, NRC no. Kum cih te atsa) ngahthei uhhi.\nMandalay pan amang Tg. Kham Sian Mung pen Maha Aungmay veeng ah.. cycle khawl te atungkhawngah tuangzel, mi inn khawng a kongvang pan en zel… cih dan in a om amuh uh ciangin, Maha Aungmay hausa te’n nang koi pan hongpai nahiam? ci-in a dot uh ciangin, kei Zogam pan aa hongpai, SEAGAME honpawi ading akisin ka hihi. ci-in dawng ci hi. Tua ciangin, Hausa zum te’n na kem uhhi. Banghang hiam cih leh tu laitak pen Bomh puak ding khawng a ki lauhmahmah laitak ahih man in, a upmawh mat uh dan in, gen hi. Palik zum ah a thu, a la teng avapuak uh ciangin, hi tengah na meltheih, tanau khawng khat peuhpeuh theih na nei hiam? a ph.no khawng theih na nei hiam? ci-in a dot uh ciangin, Zum aa a lawmte (Hakha te)khat ph.no thei ahih man in, Palik te’n tua phone sam pah in, tua tungtawn in Zozumpi tawh thukizakna neithei uh ci hi. Maha Aungmay gamkhen ukpipa pen, Zozumpi aa Assitant Director pa khat ii lawm nahi ahih man in, amau hoihtak in, na kepsak uh a, a zingciangin, Hakha-Mann Manlung tawh Khalkha puakto kik uhhi.\nTg. Bia Suan Muang pen apaina kithei lo in, vaisai Palik cih loh buang ki zong lua nawnlo dan in gen hi. Tg. Kham SianMung Nitaak nai(5:00)PM kiim in, cidam in va tung thei ci hi. A lung hi mawh lawm leh gual te’n vadelh pah in… thu a kidot ciangin, “Tg. Bia Suan Muang in zi nei-in, a Mopawi ah paiding ci a kithawi, a inn theilo aa, inn zong aa a et kawikawi laitak aa, palik te’n hangman ziau hi ci”, a dang te pawlkhat ah lah “A lawm te Kimbawi (Sia Do Khup tanu)leh San (Man San Niang, Ngaih Anglai)te tawh kimu in, Coffee dawn khawm, tua khit ciangin, a lawm te te geel in, na ngakpak lai-in zun va tha pak nung ci-a, pusuak aa… sauveipi tungtheilo ahih man in, koi teng ah pai hi ding hiam? ci-in zunbuk lam a va zon, a va et sim laitak in, Palik te hangman” ci bang khawng gen hi.\nZingsang zumkah hun (9:30)AM in, kipuah sitsit in, zum vakah a, hoih tak ki hopih thei na pen bangmah tel neilo cihdan in gen hi. Tua ni siangtho sitset in zumhun nuamtak ava zangthei suak hi. Khasum zong hoihtak in, thoh thei suak hi. Tg. Bia Suan Muang pen athu a la, bangmah ki zakbeh nawn vetlo hi. A upa leh a Pa’ Naypyitaw ah vadelh suk uh cih zong kiza hi.\nTg. Kham Sian Mung pen zummah kahkik hi. Kawlpi pan a u pa in, Cycle tawh hong delh to hi. Zum pan in, tawpsak ding vai thu aom ciangin, Tonzang tangpi tangta teel a behpa uh Pu Hau Khen Kham (Speaker, State Parliament)kiang vahawh uhhi. Pu Hau Khen Kham in zong lainatna tawh Commissioner U Myint Aung kiang thumsak aa sangzolo cih dan in gen uhhi.\nKumpi nasepna pan tawpsak ding a kitel ciangin, Tg. Kham Sian Mung leh a u pa.., a beh pa uh Pu Hau Khen Kham te’n vahawh in, thungetna a neihkhop khawm uh a, a vek in akap lo kuamah omlo ci hi. Tua khit sunnungkhit ciangin, Khalkha pan Kawlpi zuan in ciahsuk uh a, nitaak lam khuamui kuan in vatungsuk thei cih ki za hi. Kawlpi ah bel misi tutpih in, kitutpih cih zong kizabeh hi.\nNaypyitaw lam, thuthak zakna bangmah kinei lo a, vaisai te’n lah Union Government dong ah zaksakna kician neilo dan in gen uhhi. Zozumpi te ahih leh A(7)veina Zogam Parliament kamkupvai dingin, zum ah buai thei mahmah uh cih zong ki za a, Tg. Bia Suan Muang vai peuhmah kuaman thupi ngaihsun lo ci uhhi.\nZingsang nai(8:00)Am Zozum te zum akah uh ciangin, Tg. Kham Sian Mung leh Tg. Bia Suan Muang te khawlsakna lai kipia cih siangtak in kithei khia hi. A lawm leh gual te khitui luanglo tamlo hi. Na kisakpih tek mahmah ahih man in, Tg. Thang Za Khual in a kisam bangin tungsiah ah thumna bawl huai dingin, cidam aa ih muhkik Tg. Kham Sian Mungnangawn hih Kawlpu te’n hongthahkik sak hi. Na luamahmah, na sa lua mahmah ahih man in, a mau tawh a ki memat Zomi tangpi tangta teel palai te kiang kalsuanzia ding a va kuppih ciangin, deih bangtak in mapang ngamlo uh ahi man in, Kapkawm in, khitui tawh inn lam vazuan ci hi.\nHih Tg. Kham Sian Mung leh Tg. Bia Suan Muang te pen Chin State Government leh Chin State General Administration pan in On Duty tawh SEAGAME bei dong… Zogam tangmi dingin, muanhuai hi ci-in a kipaisak ci uhhi. Chin State Government zumpi ah kumpi nasem (130)val aom na sungah (Tg. Kham Sian Mung, Tg. Bia Suan Mung, Lal Rin Sang)te bek apaikha ahi hi. A dang te bang utlua kisa, aki tomtom zong lomtang khat om ci zen hi.\nA khatveina Kawlgam innteek dinmun la in, 27th SEAGAME Pawipi Hon pawi leh Khakpawi te ah Zongeina tuamtuam lah ding leh Kawlgam bup minam kim kihel in, thupi tak bawlding a kiging, a kisin laitak ahi hi. Tu laitak Zogam pan Seagame ading tangmi a pai (61)pha uh a, a maikai teng uh tawh hi leh (70)val te Naypyitaw, leikhu lak ah dungdung dangdang a sak laitak uh ahi hi. Hi a kihel kha teng khempeuh WCDMA Sim Card (1)tek kipia lai hi. Tg. Kham Sian Mung leh Tg. Bia Suan Muang aiding zong kihel ci leng! Kuan a ngah tam! lunggulh huai zawzen…\nJohn Zomi (Vaihunta)\n(Na minam te adingin, singam ken la, nuntaakpih/zumpih ngam zaw in!)\n1/22/2014 12:15:04 am\ni LIKE this blog. NIce posting.\n10/16/2014 07:02:14 pm


url: =Balam Road in Macpherson / Potong Pasir | Room for Rent & Flat Share | Gumtree Classifieds Singapore\n"balam road" in Room for Rent & Flat Share in Macpherson / Potong Pasir\nshare room for rent at balam road\nAlert Filters: Room for Rent & Flat Share in East (Keyword:"balam road")\nCheapest Designer Deco Room Balam Road for rent\nFully furnished Designer Decor Furniture and Accessories cost $30,000 renovation for the Aircon room at Balam Road walking distance to Tai Seng, Macpherson, Paya Lebar Sliding door cupboard, designer bedding, Led TV with table top, Cable TV, WIFI internet access Pub All inclusive, just move in. very convenient 24 hour market and famous foodcourt cooking allowed, Washing machine/fridge Only ...\nCheapest Designer Decor Room Balam Road for rent\nGet a daily alert with: Room for Rent & Flat Share in East (Keyword:"balam road")


url: =Job 2 | Siantongluan.net\nJob 2 |\nNi khat ni-in Topa omna-ah vantung mite hong paikik uh a, Satan zong amaute lakah hong kihelin Topa omna mahah hong pai hi.\nTua ciangin Topa in Satan kiangah, "Koi lai panin hong pai na hi hiam?" a ci hi. Satan in Topa dawngin, "Leitung khempeuh a lu pan a taw dong vak kawikawi-in ka va phehlehna mun panin kong pai hi," a ci hi.\nTua ciangin Topa in Satan kiangah, "Ka nasem Job na phawk hiam? A paubaanglo, a thutang, Pasian zahtakin gamtat hoihlo a pel, amah tawh a kibang midang leitungah omlo hi. Thu omlopi-in amah susia dingin kei nong kam pausak a, ahi zongin ama hoihna bangmah hem tuanlo hi," a ci hi.\nTua ciangin Satan in Topa dawngin, "Vun bek in vun mah leizo bek, ci-in paunak a om mah bangin mi khat in ama nuntakna a hutna-in a neih khempeuh pia ngam ding hi.\nTu-in na khut zan in la, ama sa leh a guh suksak lecin nangma maitang mahah pelloin nang hong samsia ding hi," a ci hi.\nTua ciangin Topa in Satan kiangah, "En in, na khutsungah amah kong ap hi; ahi zongin amah sisak kei in," a ci hi.\nTua ahih ciangin Topa omna panin Satan paikhia a, Job a khetul pan a luzang dongin a kihhuai meima a veisak hi.\nTua ciangin Job in beel kitam themkhat la-in tua tawh kikhuatin vut lakah a tu hi.\nTua ciangin a zi in, "Na upna khiam tuanlo ding na hi hiam? Pasian samsia in la sisuk mai in," a ci hi.\nAhih hangin amah in a zi kiangah, "Numei haite kampau bangin na pau hi. Pasian tung panin a hoih sang ihih ciangin siatna zong sanglo ding ihi hiam?" a ci hi. Hih thu khempeuhah a kampau nangawnin Job khiallo hi.\nJob lawmte thum, Teman khuami Elifaz, Shuah gammi Bildad, leh Naamah gammi Zofar-te in Job in a thuak gimna thu teng a zak uh ciangin a inn ciat panun amah a hehnem ding leh a hanthawn dingin kituahin hong paikhawm uh hi.\nAmaute in a gamla sim mun panin Job a muh tungun amah thei pahlo uh hi. Tua ciangin amaute a gingin kapkhia uh a, a puan uh balkekin a lu tung uh a tukik dingin leivui lawnto uh hi.\nTua ciangin leilakah sun sagih leh zan sagih sung amah tawh tukhawm uh a, ama thuakna a nasiat mahmah lamtak mu uh ahih manin kuamah in kam khat beek a paupih ngam kei uh hi.\nTedim Lai Siangtho / Laibu: Job 2


url: =July 14,2021 ~ MUC\nAdmin 3:11:00 PM Articles, Offertory Reading Zomi\nMartin Luther in Pasian A Masak Manin\nMartin Luther in na khempeuhah Pasian masak ahih manin supna lianpi thuak hi. Bang bang thuak taleh Pasian nunun tuan lo hi. Ama nunzia in tuhun eite etteh ding ahi hi.\nKum zalom 16 sungin Roman Catholic Pawlpi in pawlpi in hotkhiatna hongpia hi, ci-in hilh hi. Pawlpi leh pope thuneihna a nial peuhmah in bawlsiatna thuak uh hi.\nLai Siangtho hilhkholh bangin papacy in sapi takpi hi. Hih khuamial hun sungin Martin Luther in Roman Catholic siampi lian khat hi. Lai Siangtho a simna tungtawnin mimal khat ciat in, mihing palaai kisam lo, Pasian kiang va zuan thei hi, cih thu mu khia hi. Amuh khiat thuman siksain Pawlpi thuhilhna nial hi. Tua hun a pawlpi makai in Pope Leo the Tenth hi-in amah sangin thunei zaw kuamah om lo hi.\nLuther in gamtatna tawh tawntung nunna kingah thei lo hi; hotkhiatna in Pasian hong piakkhong hi; Jesuh Khrih sungah upna i neih ciangin tua hotkhiat ngah ihi hi, ci-in a hilh ciangin pawlpi makaite heh uh hi. Ama thuhilh in pawlpi thuneihna leh pope langdo hi.\nLai Siangtho bek in pawlpi tungah thunei ding a, thu-um mimal khat ciat in tui kiphum a, siampi hi, ci-in a hilh manin Roman Catholic Church leh Roman Emperor bawlsiatna thuak hi. Bawlsiatna a thuak hangin Pasian a masak nusia tuan lo hi. A upna nusia ngei lo hi. Ama la phuah khat in “Muanhuai Kulhpi Nuai-ah” cih la phuak hi. Pasian Kammal in leitung kumpite tungah ukna nei hi. Kha Siangtho leh silpiak tuamtuamte in Topa hong piak hi a, eite tawh a hong omkhawm ahi hi. Thuman leh thu hoih tonkhawm hi. Ukna neite in mihing pumpi that thei a, Pasia thuman in ahihleh kuamah in a susia zo kei ding hi. Ama gam in a kip tawntung hi. Martin Luther in sihna dong a thuak hangin Pasian a masak ding nusia ngei lo hi. Ama upna in eite tha hong guan hi. Jesuh in eite a hong hotkhiat nadingin na khempeuh nusia hi. Pasian hong itna in Amah i masak ding hongkai hi.


url: =Wendolyn in Macpherson / Potong Pasir | Customer Service Jobs | Gumtree Classifieds Singapore\n"wendolyn" in Customer Service Jobs in Macpherson / Potong Pasir\nAlert Filters: Customer Service Jobs in East (Keyword:"wendolyn")\nAdmin ($2500) / Customer Service ($2300) / Other jobs - Sales, Marketing, HR, Luxury Retail? text me\nCustomer Service (up to $2100) / Admin (up to $2500) (Other jobs? Text me and let me know ok?)\nFull-Time Position for Customer Service & Admin Position1) Admin PositionLocation: Tanjong PagarDuration: 3 - 6 months / PermWorking Hours: Mon - Fri 10am- 7pmPay: $2500Duties: Daily operational admin, manage team database of vendors and work report, a point of communication for region op forceRequirements: Singaporean only, at least 1-year admin experience, Min Diploma2) Government Customer Servi ...\nFull-Time Position for Customer Service1) Government Customer ServiceStart work: ImmediateSalary: Up to $2100 per month + monthly incentive Location: Bukit BatokRequirements: Min O levels, Singaporean onlyWorking Hours: Monday to Friday 8.30am to 6pm, alt sat 8.30am to 12.30pm Duties• Handle inbound calls regarding government enquiries2) Customer Service (Retention Department)Start work: Immediate ...\nGet a daily alert with: Customer Service Jobs in East (Keyword:"wendolyn")


url: =Sahkhua Khangkhaanna Tawsawn ~ Pu Zokhai :: ZOMI DAILY\nposted on 25 February 2016 at 7:00 am Lomkholna: Article, Zokhai\nLaaisimna leh laaibawlna nangawn hong nawngkaaisak zahdong-in Zomi-tawh kisai tusungteng thupiang tuamtuamte-in hong-hencip ahihman-in veina bupite hong suahsuk zeelkha ka’hihman-in alungluut khollote-in na’ piicinna dungzuui-in hongna telsiam sak-un.\nAmasa-in, Zomite mihing khuasakzia-tawh I-kalsuan hunpen moilaai, tomlaai mahmah-a, a-uangpen-in kum 150 cing naailo ahihlam I-thei ciat-hi. Leitung khang paizia-tawh I-tehkaak ciang-in Civil khuasakzia tuma kum tuulsawm-a apai khinsate en baanzo takei lehang, tuma kum tuul kim-a kipan thusinna leh thukanna leh sepsinna azangh Mikaangte ataangpi-a tuhun’ ading aki enteh ahihman-in themcik I-kitulh, I-kibaak nuam-hi.\nTulaaitak adamlaai, England-ah ateeng Sociologist (Sahkhuasiampi) Anthony Giddens’ laaibute tuma abeisa kum tuul kiim-a akigelhsa Greek mipilte’ laaibute leh Mikaang miluuite’ laaibute-mah bulphuh-in ama’ muhthak thuthuukpite gelhkhia-a asuut khiatna bangzah-in sah, tam khin-hiam cihthu I-mitmuh theihpak ding-in anuai-a nahvawh-ah nana meeklek lecin:\nAnthony-pen Mikaang khempeuh lak-ah laaibu agelh tampen hilo laai-hi. Ama’ laaibute leh ama’ pulaak thuluante (theory)te leitung buppi-ah kizangh cihzong hi naailo laai-hi. Adiak-in Sociology pupite Greek mipilpa Plato, Aristotle, Auguste Comte, Karl Marx, Emile Durkheim, Herbert Spencer, Max Weber, Georg Simmel cihte-a kipan khuaklianpi aneituam mite’ thuluan pan-in ngaihsutna leh muhna, saanna leh leptuahna, sepsinna leh agah etna pan-a akisuut laaigelh mipil tam cihtak-in tam-a, tua laaibute-mah saaikaak-a sepsinna (practice) ziak-in Mikaangte (English), Piancit (French), German, Russian, Seen-a kipan minamlian (pute’ hunlaai pekpan-a akiza) te-in tuhun-in leitung-ah tungtuangzo, lawhcingzo uhhi.\nZomi minam taangthu-ah Sahkhuasiamzil (Sociology) siamsinna genloh Zolaai piicing tak-a gelh theihnazah ciangding nangawn akisinlo, Zolaai leh Tedimlaai nangawn-tawh abuailaai, minam minkipding nangawn akitukalh laai zahdong-in I-tualniam uh-a, saangkah sunsunte nangawn-in siam taktak takeileh Kawlpau mah-tawh, Kawllaai mah-tawh ahihman-in naakpi-in kitualniam-hi. Thamlo-in, saangkah sunsunte’ siamsinna bulpi-pen Kawlte’ thuluan hipahphot ahihman-in naakpi-in niam-hi, banghanghiam cihleh Kawl Gamukte-in akhangkhin gamte’ democratic kalsuanna kalh ahihman-in tuabang gamliante-ah akisin thuluan thupite leh laaibu hoihte tanh (khwey-daan; share) ngahlo uhhi. Tua ahihman-in Kawlgam a-ihmutcip sung-in gamdangte vaanlaai-ah leengta uhhi. Tua sung-in Zomite-in Kawlte’ vagil sung-ah tangciak-in nunlehmual-pen sial khekhaap sung-a uiphuk’ mun sang-in atoizaw-ah awkcip-hi.\nTua kawmkaal-ah, saangkah sunsunte-in Kawlte’ limited source bekpan-a akisin ahih-tawh kizuui-in siamsinna agah khempeuh Kawlgam’ ading bekmah-in kizangh pah-hi. Tualo gamdang-ah bukaan khia-in siamsinna ava-zomzo sunsunte-in ataangpi-in Theology hongsin uh-a, tua siamsinna pan-a agah khempeuh Zogam-ah pawlpi athak pianna guipi hongsuak leuleu-hi. Tuabang-in sahkhuasiamzil (sociology), silkansiamzil (science), khuaklamsiamzil (psychology), kiukna (politics), sumsinna (economic)-a kipan tualsung, tualpawl, tualleenphung (society) leh minam khantoh nading thaguipite khatbeek Kawlgam pan-in pianglo thamlo-in gamdang pan-inzong hongki ciahpih lo-hi.\nTuma adiak-in Kawlgam-in suahtaakna angah 1948 nungsang nangawn Zomite-in Zolaai-tawh kician tak-a akigelh laaibu gina khatbeek neilo-hi. Akigelh sunsunte Mualsuang, mualsuang, mualsung cihbangpeuh hi-a, minam phattuam nading kihello zahdong-in tawm-hi. Tuabaan-ah, minam minsel thupuak, thuthang (news) kician nangawn bangmahtham omlo-hi. Thupuak, Laaitaai cihdaan anengneng a-om sunsunte nangawn-in sahkhua lamsang hitaleh kiukna lamsang hitaleh Sahkhualam Thutanna (Social Justice) lamsang kammal khatbeek kihello, hel ngamlo uhhi, ahangpen I-telsiampih ciatsa ahihi. Tuabang-tawh Zomi minam kalsuanna kum 100 sung-ah khantohna-pen “gamdang-ah sponsor zong-a Laai Siangtho sinding leh ciahciang-a pawlpi phuhding” cih longal khatbeek omlo-hi.\nPasian’ geelna sung-ah 2000 kum kiim-a kipan gaaltaai (refugee) minpua-in Zomite honkhat gamdang adiak-in akhangkhin gamhau gamliante-ah tuntheihna lampi-khat hongpiang-hi. Tua lampi atawnkha Zomi om sunsunte-in leitung sahkhua khangkhaanna lam-a thuguipite mitsuan lo-in “seppak ngahpah” tepawl bekbek-ah kituhteh-in minam’ ading maailam saaupi khual-a kalsuanna sang-in tumahmah-a neekpah lawhpah lam-ah ki-phuul keei-hi. Naakpi-in dahhuai-hi. Ka’ zaakkiau khat-ah, Zomi sungpan-in USA-ah sanggampih khat-in MCWS ngah-in, England-ah sanggampih khat-in MCSS ngah cihthu-in themcik hong khamuangsak tuam-hi. “Seppak ngahpah” kalsuanna-pen khua-a I-sanggamte huhna lam-ah ahoih mahmah-tawh kisuun mah-hi. Ahizong-in, “Khua-ah mihau, minuamsa ka’hi-uh…” ci-a aciakciakte mahmah-in, “seppak ngahpah” tepawl hongbawh ciang-in paammaih sak-huai mahmah-hi.\nZomi minam buppi sung-ah ataangpi hualpi nih kipha-a, Zogam bulphuh-a khuasa pawlte leh gamdang bulphuh-a kalsuan pawlte cih-in ki-en thei-hi. Zogam-ah atung-a I-gensa mahbang-in siamsinna lam-ah kikhangkhaanna kician bangmah om naailo-hi. Gamdang-ahzong tuabangmah ahihi, banghanghiam cihleh “seppak ngahpah” mun pan-in bangmah pilna siamna adiak-in sahkhuasiamzil-tawh kizom siamna kidang kilkel lo-hi. Hih Zomi Hualpi nih kaal-ah buaina nangawn atawn atam-in piangkhin ahihlam kilangh ta-hi. Abulpi-ah, gamlian akitun ciang-in Zomi tualniam lungsim ataangpi-pen siamsinthuahna anei hilo kimlaai mipil mahmah bang-in, laaisiam mahmah bang-in internet maaitang-ah ngalliam (hero) aseem hongpung mahmah-a, kipawlna tuamtuamte thulah (adivice) khawng pia giapgiap, thukhen giapgiap, mimal-a kiko giapgiap cihbang hongkhan ciang-in Zogam ahihkeileh Kawlgam huam-a kalsuan Zomite’ lampan “hihte bangmah hikei, minam it hikei, itleh hongciah in the, eima’ masuan eimah’n theipen hihang” cihlam-tawh huihlak daatlak-ah pankhopna khauhtak akineithei kimlaai gi (boundary) guhpi khat kikhung khiinkhian mawk-hi.\nHihbang kitoknawi hun (chaos) sung-ah, Zogam lam bulphuh mapangte’ saanna avekpi-in akhialhloh hang-in avekpi-in maan tuanlo-a, gamdang tungsate’ mapanna leuleu ataangpi-in khial simtham dektak-hi, banghanghiam cihleh I-tunna gam-ah mite hau-in pil uh-a, siamsinna naakpi-in saang theimahmah-uh ahihna-pen ei mimal asiam apil ahau I-kisakkhaak man-in I’ muhlehsaanna, uplehsaanna khempeuh ataangpi-in kitukalh simtham-hi. Atelsiam ding-in kong lamen-hi. Gamlianpen leh gamhaupen-ah I-teenkhaak zenzen hang-in lolam (farm) kuanna khawng pan-in, setzung (factory) khat khawng-ah, sasemna, gan-gawhna phual khawng-ah, innlamna, buuklamna phual khawng-ah kum tampi I-om zenzen hang-in siamsinna I-zonthuah keileh I-pilna I-siamna bangmah kibehlap khollo ahihna Zogam-a mipihte-in atheih man-in internet hero te’ laaigelhte tung-ah khensatna leh sehna pia uhhi. Tua sehna leh khensatnate-in huihlak daatlak-a mapankhawm theihna lampi khaaktan-hi.\nZomi minam khangkhaan nading-a mapankhawm theihna omsunsun huihlak daatlak mapanna nagawn-ah pangkhawm theiloding dinmun akitun man-in pangkhawm cihleh kipumkhat cih peuhmah mualmong-et banglaai cihna ahihi. Zogam-ah siamsinna lamsang adiak-in sahkhuasiamzil lam-ah bangzah-in niam cih I-theihsa hi-a, gamdang atung sunsunte-in tuate mitsuan lo-in “seppak ngahpah” bekbek amitsuan man-in minam’ maailam-pen khuamial-in hongliah liitliit ahihi. Khangkhat-ah I-mapanna bangzah-in muiibun theiding cihpen eima’ thukhualna atom leh asauna tung-ah kinga-hi.\nMinam sahkhua phalammanawh khantohna a-om nading-in mipil misiamte’ laaigelhte adiak-in Mikaanglaai asiamte-in naakpi-in sim-a vawhkhiatding kisam-hi. Zogam-ah tuabang thuguipite vawhkhiatna om ngeilo zah-in tawm-hi. Aneupen zatpahtheih ahi suhlehciinsiamzil (agriculture) nangawn I-theihloh man-in bangzah-in Zogam keu-in tul ahihiam! Zomite bangzah-in tualniam ahihiam! En-in. Tuuk hongtun ciang-in vaaimiim gau leh vaaimiin gaap-huan bekbek banghang-in kine-hiam? Aalu leh maaiteh a-om sung-in aalu leh maaiteh bekbek-mah ninhuai zahdong-in kimeh-hiam? Taang tuuktun hun-in banghang-in taangciim leh taang taaksih bekbek sungtholh liang-in kine ahihiam? Ankam akilawhtheih-a kipan ankam bekbek, gualkhadi akilawhtheih-a kipan banghang-in gualkhadi bekbek-mah kimeh-hiam? I-gamlei pan-in tuhlehciinsiamzil a-omloh man-in, neekzia dawnzia ahzong khingkhai theihna omlo pah-a, atuahtuahna-a lono peuhpeuh ane bawng leh sakolte-tawh kilamdanglo liangzah-in Zomite I-khuasa khinzo-hi.\nHihtengmah sawtpitak I-thuak khitsa ahihman-in “seppak ngahpah” tepawl nawlkhiin pakthei lehang-a, maailam asauzawdeuh ngaihsutna-tawh siamsinna lam-ah naakpi-a taai kidemna I-neih kuulta hilo-hiam? Tualo-in akipaksak mahmah Democracy I-cih bangci bang-in I-gamlei sung-ah hongpo theiding, hongpaak theiding, honggah theiding ahihiam? Sahkhua khangkhaanna sahkhualam thutanna (social justice) bangci bang-in vawh theiding I-hiam? Democracy’ guipi khat ahi nuupaa tamkimna (gender equality) thuguite-in bangciang huam-a akisuut leh aki sepsuah ahihiam cihte koici theihding I-hihiam? Tualsung kihuuttuahna (social welfare) bangci bang-in I-gam-ah kivawh theiding ahihiam? Hihte omlo-in Democracy cihbang akhiatna omlo ahihi.\nSahkhua khangkhaanna thuguipite I-theihloh man-in biakna pawltuam (denomination) te khatleh-khat kizop ziading kitheilo ahihman-in gaalbang-in kibawl, sa bang-in ki-geem, bangcih nawnding? Makaai tutphah atu sunsunte inlah pawlmite bangci bang-a huaituahding cih’ sang-in amau’ lam-ah penglam gaalkaap ahite humpah tinten, thumaan deih-a thaneemna pulaakte langbawlpah, tutphah pia nawnlo-pah, paampaihpah,…. bangcibang-in thumaanthutak Zomite’ sung-ah nungta theiding? Hihte naaakpi-a lungngaihhuai thute ahihi.\nPasian’ thu cihthadah leitungthu mahmah-ah thumaanna (righteousness), muanhuaina (faithfulness: kamciamsa bang-a sep takpina, hiai-ah asan ahihleh huai-ah asan-mah hihna, khuttung lumleh bang-a hiah avom huah akaang cihbang omlohna), thumaanthutak (truth) ngaihna, lawmbawltheihna (friendliness), lungsianthona (honesty), lungsianna (sincerity), muhkholhsiamna (transparency), midangte’ ading sepsakna (serving others), midangte’ ading-a nuntaakna (living for others), laaizom kihuaina (brotherhood care) lungpuak neihna, gammi hoih suah nading haanciamnopna (willingness to try to be a good citizen) lungsim-a kipan mihing leh ganhing, singkung lopate mahmah ciangdong aphatuamsak lungsim puakzia naakpi-a akisam leh minam tuamtuam sung-ah akivawh thapaai ahihi. Hih hoihna khempeuh Pasian’ deih masate-mah ahihi. Hihte I-theihleh I-sepding ahihi. I-theih keileh theihding haanciamding ahihi, banghanghiam cihleh theihloh-in kizuui/kiseem theilo-hi, “Ye shall know the truth, the truth shall set ye free: thumaanthutak na-thei ding-a, thumaanthutak-in nang hong suakta sakding-hi” (CIA Motto).\nThuhoih thupha, sahkhua phalammanawh khantohna’ ading thugil thuguipi tampite naakpi-a kan-a sim-a sepsin kipat-hun mahmah-hi. Gentehna-in, Laaitui Khua sung-ah tualpawl (community) khangkhaan nading-in Laaitui Khuamite mah-in sim kuul, zon kuul, sep kuul ahihi, Tedimte-in alampi leh apaizia lam honglah keileh cihloh agaal pan-in hong sepsak theilo-hi. Kitel ding-in ka’ lamen-hi. Pulehpate-in “mi’ bawl-in kidaii-kei, ei’ kibawl-in kidaii” acih mahbang-in I’ minam’ daiina, tualniamna khempeuh Kawlte Vaaite I-siatsiat sang-in ei-mahmah kipan-in I-septheih bangbang seemto, kihuh, pangkhawm, asiate kihilh, kihilhte kihehlo, khut kileen, kalsuan, mual-ah suakkhawm (mualsuah dektak ciang-in khatkhawng lamkhang-ah khia sese-lo, lehsawn sese-lo, kengkal sese-lo, tonkhawm), tua ciang-in Zomi ci-a mi’ lak-ah ot-ot, kikoko-zong kuullo-in I’ minam sung-ah amaan pianthakna hongtung ding-a, eite’ Piangsakpa’ Maaipha I-muhlawh laailaaiding uhhi.\nZogam-a Zomite leh gamdang-a Zomite akuamapeuh-in bangbang hileh siamsinna sahkhua lamsang siamsinna, sumsinna, kiukna lamsang siamsinnate naakpi-in I-tu I-tate I-baak, I-tulh, I-tah kuul-hi. Ziakaai simsimta hihang. Ahizong-in Pasian’ Thu leh Kiukna Thu-ah laplo cihbang om ngeilo cih thuciin omngei-hi. “Lap keini” ci-in I-kipat keileh “lap ngeilo” ding-a, “ziakaailua tahang” ci-in I-kipat naakleh I’ kipat hunhun-a I’ lap zahzah alap I-hihi. I’ sihma ahih hamtangding kisam-hi.\nHih nahvawh-ah, laaigelhsiampi Peter Saunders-in laaigelhsiampi Jonathon Haidt’ laaibu a-veelkiikna themcik aveelnuam I-omleh:\nPrevious: Ka Nu zuau gen Kammal giat ~ Hau Za Cin\nNext: US gamsung khualzinna pawlkhat – 54


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Tulaai Leitung Thuthang Tuamtuam Updates April 29, 2015 :: ZOMI DAILY\nTulaai Leitung Thuthang Tuamtuam Updates April 29, 2015\nposted on 29 April 2015 at 8:13 pm Lomkholna: Khawmpau, Myanmar, News, World, Zomi\n• April kha kipat lam in USA gam Baltimore Palik te in Mivom Pasal kum 25 apa Freddie Gray kici pa man in Mawtaw nung ah lawnto ziau in gawnggaak zong gaaksak lo ahihman in Palik lock up pan simawk hi. HIh thu hang in leh Mivom te limlim Palik ten ongtuam bawl cih lungkimlohna tawh April 27 ni pan Mivom lom tang in lungphona nei uha, kithanopsuah suakkha uh ahihman in Palik mawtaw bek hilo Mikang te inn, mawtaw kigawm 150 vaal bang haalsak uha ainn neiten zong naphalsamlo ahihman buaina lianpi piang hi. April 27 ni zanlam pan palik ten zanlam kuamah vaakkhia saklo in 245 manpah uh ahihman in tu in daai zawdeuh ta hi. Hih Naupang vompa sihna tawh akisai Palik 6 sumpia in nasep kikhawlsak phot a, FBI leh Mipi hu pawl in athu kancian laaitak uhhi. President Obama inbel hehna peen aomthei mah hi ahizong in hibang a inn haal mawtaw haal ngongtat cihpeen mawhnalianpi ahihman in thuaksakding ci in April 28 ni in gensam hi. BBC\n• Saudi Arabia gam a om US te Palaai zumpi nuaizaan lianding a kithawi IS tetawh kipawl hiding a upmawh migilo 93 April 28,2015 ni in kahingmat ek uhhi ci in Saudi Arabia thunei te in taangkokhia uhhi.VOA\n• April 25,2015 ni Nepal gam zinlin na hang in tuni April 29, 2015 niciang mi 5,000 si in 4,806 kitawmthei a 200 mangthang laai hi. Mi 10,000 in liamna ngah uha, mipi 8million in cihmawh lawhmawh thuak uhhi. Hih mici mawhte kinamtaak zawhnading in $1.4million kinawhsap mahmah ci in UN te gen uhhi. Misi 10,000 cingmaithei ding ci in apatauhna thu leh amun mun ah Men kicim laaiding cih thu gen uh ahihman in Kathmandu khuapi pan mundang ah mi alomlom in kumpi amawkna in nawnkhia uhhi. Misi te dahpihna lahna in mipi nithum sung daaiding geelna nei uhhi. Hih Nepal zinlin na tawh kisai in pawlkhat te in nungkum 2011 Lawi 5,000 athah hang acizong om abeisa kumkhat laai pawl in Pasian naseem khat ahaallup hang aci zong om ahizong in mipil tenbel 1934 kum inzong khatvei zinliing a mi 8,500 si in ling zelzel theiding cilel uhhi. Bangbang ahizong in Tulaai tak Nepal gam mipi peen patau lua mahmah uha, Apasian unlah honzo cihthadah zanmang mawk ahihman Zomi Pasian naseem nuam velvel te ading munhoih sa mahmah ing.BBC\n• Indonesia gam te gamdangmi mawhna tuamtuamtawh agamvua thongkia mi 8 April 29, 2015 ngawngtan ek uhhi. Hih mi 8 sung ah Australia gami 2, Brazil 1, Philippine gammi 1 kihel hi. Hihbang a kithah miaumiau mawk ci in phunciat uha, Australia gamte Apalaai zum nasem te uh ongnawh ciah mahmah un ci in April 29, 2015 ni in samkik uhhi.BBC\n• Afghanistan gam ah April 28 ni in Men kicim ziahziah ahihman in mi 52 si in in 100 paidede lel hi. President Ashraf Ghani India gam nithum sung azin laaitak tawh kituak ahihman in atalkolh velval domsan poisa mahmah hi. VOA\n• Nigeria gaalkaap te leh Boko Haram migilo te April 28,2015 ni nasia tak kido uha, Nigeria gaalkaap ten azawhdikdek ban ah Boko Haram te mat nungak leh Numei 300 honkhia zo uhhi. Ahizong in hih ahotkhiat uh numei 300 te lak ah April,2014 kum a Chibok khua pan Boko Haram te mat numei 200 vaal te kihello ci uhhi.ABC\nPrevious: A ngaihsut huai leh a dahhuai thutak\nNext: Muvanlai leh Ak thu\nAsa athak meh namte in mihing khan sausak tuam\nZomi Lakhui thak DVD – Pasian’ minphatna Late “A nisim in, Ama’ hoihna” Taangkona\nTong Luansiam Lia Zozam – 14 ~ Hau Za Cin\nZeisu suah Lungdamna – Merry Christmas wish you all the best\nZomite Malaysia gamah i nuntakzia ~ Nang Khan Pau


url: =Citakna Taw Keamcing Tawng « Nikonghong\nHome » Sizang » Citakna Taw Keamcing Tawng\nCitakna Taw Keamcing Tawng\nCITAKNATAW KEAMCING TAWNG ci kammal sia 2011 kum sung Yangon Sizang Tuiphum Pawlpi te ii kammal let ahi hi. Hi kammal in biakna nasepna ah hikale, leitung nasepna ah hikale ih zui tu, ih let tu kammal pha mama khat ahi hi. Biakna sungah Laithiangtho kammal bangin kinungta a, leitung nuntak sungah leitung ki ukna upadi te ci bangin, kizui in, kinungta hi. Ih nuntak sung ih ngamtatna tungtawn in ih citak le ih citak ngawl sia ih kiim ih paamte in hong tel mama hi.\nKawlngam sungah kumpinu naseam in kum 20 val ka om zawk ciangin Hakha khua ah Chin State Livestock Breeding and Veterinary Department Head tu in 1996 in ka theng hi. Nilai nitak in Sizang mi teng kikhawm in thungetna veu ka nei uh hi. Tua ka kikhopna ah nupi nii veu in “Sizangte kiphasak mama tana Pathian in dan hong pia a, ulian tu peuma ki om nawn ngawl hi. Tua ahiciang Pathian tungah mawmaina ih nget tu kisamh hi, ci veu in thu hong sung hi. Sizangmi akua bang teng kiphasak ci sia ka ngaisut ciang ka he zo bua a, numei thuson po ci in ka koi lel hi. Tua nupite ii ci nop sia a bosa hunsung a, kumpi naseam ulian pawl khat kiphasak sa hi tu in ka um hi. Hi sung ah ka sontel nopna pan kumpi naseam ulian khat in a khutnuaite tung nasepna taw kisai in a hil a paute sia kiphatsakna hi ngawl ci sia heak tu pha ka sa hi. Kumpinu nasep panin pension ka laak ciangin Yangon ah teangin Yangon Siyin Baptist Church ah ka tum hi. YSBC ah ka tum zawk a ngei ngawlin pasal khat in pulpit tung pan in “Ei Sizangte sia a kiphasak minam te kihi a ci in hong son ciang lamdang ka sa mama hi. Tua bek dom ngawlin Church Council meeting ah pasal khat in “Ei Sizangte sia a thumaan ngawl, a leilot thei, a ngina ngawl, a muan thamman ngawl minam kihi hi” hong ci leleau hi. Tua zawkciangin Tedim suapui sangngam thuhil syate YSBC ah thu hong hil ciangin no Sizangte na kiphasak uh hong ci thong hial hi. Ngual in, kiphasak hong ci a, eima mama zongh in ih kiphatsakna ih heak liang ciangin maizumhuai mama ka sa hi. Ih pu ih pa te in: “A kiphasak te sia a mawmawte hi” na ci hi. Sizang minamte ih kiphasak le, a mawmaw minamte ih hi nginge hi, ci sia ih phaw tu ka dei hi.\nSizang mite sia a thinpha, a kiniamkhiak, ngual a hu nuam, ngual atu deisak, a kiphasak ngawl, mi citak minam ci in ka kingaisun hi. Ahihang 1996 kum Hakha ka thet ciangin tua ka ngaisutnate bosiat hi. Tua zawk 2007 kum Yangon ka thet ciangin Sizang mite sia a kiphasak, thumaan ngawl, ngual theam thei, muan thamman ngawl hong ci ciangin Sizang mite ih nuntak dan, ih om dan, ih luheak dan, ih pau dan ih sittel kik tu pha ka sa mama hi. Tedim suapui sangngamte in “No Sizangte zu kakham pastorte zongh reverend pia hi ngawl nu ziam ci bangin hong nunau thei ci in ka zaak ciang, nidang a ka ngaisut Sizangte citakna sia koisung theng thong ziam? Tua hi a, nidangin ih pu ih pate in a thinpha, thukhual, thumaan, ngual atu deisak, a ciim, a kiphasak ngawl, a citak minam in na minthang hi. Pawl khat in (eima le eima ih kicina po a hina le he bua hing!) Zomi Israel te hong ci thong sawn hi. Hi bangte sia ih citakna hong lak hi nginge hi. Ih pu ih pate bangbangin nungta a, bangbang zia in luheak ziam? ci sia keima muna bang a nuai a bangin tawmno khat kong at hi.\nPupate ii nuntakzia:-\nTaanglai ih Sizang mite sia mi nuamsa, thawsa, e sa khamin, hauin, ih ngampui mite in antawkna in hong nei hi. Tua hi a, ih Tedim minampuite sia Zinte ih ci sia tuak sung panin hong pai ahi hi. Ih zin in hong pai tawntung ahikom Zinte (Guest/ဧည့္သည္) a kici ahi hi. Zawnsakna kammal hi ngawl het hi. Ahihang tuhun ciangin Sizang minam sung pan mi ngina ngawl, miseksol pawlkhat in zawnsakna kammal bangin zangh hi. Hi bangin ih pau ih haam ciangin ih pu ih pate ii lungput dan, a citakna dan taw kileebul mama hi. Ih pu ih pate bangin citakna ih lak kik tu ih hanciam tek tu hi.\nPupate ii ngual taw a kipeeawzia:-\nIh pu ih pate sia sumzuak sumlei in khual a hawhaw hi tuak hi. Mihing tawm hikale Tedim ngam sung bek dom ngawlin Falam ngam, Hakha ngam, Mizo ngam, India ngam, Bengladesh ngam dongin pai hi ci in ih vanh zakte tungtawn in kimu thei hi. Ih pu ih pate sia minam khat in na ding a, ngual ii thupi a sak minam khat kihi nginge hi.\nPupate ii lampuizia:-\nKa no lai in ka Pa Mang Lam Khaw Mang sia Ukpi hi si (a ukpithasum sia 1958 အိမ္ေစာင့္အစိုးရ in a lomin pia a, tuak panin ukpi za bosak hi) Khua hausa zongh mee taw kitealin seam thei si, Circle Chairman khawng hikale na seam khawm thei a, Thuklai hausa Upate kikhopna ah hikale, Sizang hausa Upate kikhopna ah hikale thu ngai in ka om thei tawntung hi. Tua sungah a kampau thei tawntung khat sia “Sizang Pasal thu kikum ci buang matun ngawlin om tu hi ziam?” ci kammalte hikale, “Lianzawta thu kikum buang” ci kammalte hikale, ka za tawntung hi. A kikup thute thin khona tak taw a matut dong a seam valeng tu in a kinging tek ahi sia ka mu thei peuma hi. Ih pu ih pate sia a taktai, a thinkho, a thumaan, ngual a hu nuamte ahi hi. Atepteehuai mama thute sung pan\nThuklai sia khuapi hi ngawl kale khuapi dangte ahi Tedim, Falam, Hakha te taw kibangin 1947 in High School nga theina: (Hite sia ih pu ih pate ii vaihawm thiamna ahi hi. Khamtung ngam ah kuama in private in tan (10) sang phuan ngawl hikale Thuklai ah private tan (10) sang na phuan thei a, tua tungtawn in Dr. Vum Ko Hau in High School sang na ngen ngam hi.)\nJapan ngal zawk phet a Thaang le Thuklai motor lampi zikna le Sizang kual khua khat le khua khat motor lamzikna te: (Tua hun laitak in khamtung ngam mundang ah kuama in motor lam private in ziik ngawl hi.)\nKhamtung mundang ah Japan ngal zawk phet a, a om ngawl, Sizang sung bek ah a om Telephone: Hi bangte sia ih pu ih pate ii lampuizia le mihon ii citakna a kilaakna ahi hi.\nMikaang Kumpite in thupi hongsakminam:-\nMikaang kumpi in 1885 kumin Mandalay hong la in Kawlngam sia Mikaangte khut nuai suak hi. Ei Khamtung Zo ngam sia tasia hun lai in Kawlte ukna ngam hi ngawl lai hi. 1888 kumin Mikaang ngalkapte Kawlpi khua hong thet a, Khamtung Zo ngam hong laak nop ciang, 1889 kumin ih pu ih pate in Mikaangte Kawlpi ah tuaksukin nasia takin na do hi. Ih zak ngalhiam a kiban ngawl hangin kilel hi. Hong zaw ciangin hong vawtsia thathong ngawlin ih ukpite taw ma in kilemna vawt hi. (Thuklai ukpi Pu Kam Lam taw kilemna a vawt tepteena suang a phu sia tu dong ma in kikeam lai hi. Pu Kam Lam ii tupa Pa Lam Za Pum te inn ah om hi. Tua suang sia phu cipo a kiphut hi ngawlin Mikaangte taw a kiciamna laipi sia tungah sathin, salung, sachi taw phuisam in a kiphut ahi hi.) Sizang khua 5 pha a, tuak sung pan Voklak hausa a seam Pu Lian Kam (Taitan kisimna ah thi) sim ngawl khua uk (hausa) a sep ngei bangma in khua uk za ma na seamsak hi. Hi sia in bang hong lak ziam? ci le ih pu ih pate ii omdan a thupina hong lak ahi hi. Mikaang kumpi in tasia lai in thupi hong sa buale khua hausa in hong koi ngawl het tu hi. Mikaang kumpite in mi thupi in hong saang a, Khua uk hausa ih sep bangbang ma in hong koi hi. Mikaang kumpi in hausa (Headman) na ci ngawl in Ukpi (Chief) ci in zaa na pia hi. (THE CHIN HILLS by Bertram S. CAREY C. I. E. and H. N. Tuck Volume II Part III. – Gazetteer of Villages) Pu Lian Kam a thi zawk ciangin Voklaak hausa sia khua dangte khut nuai in na koi ngawl het in Voklaak khua mi ma ahi Pu Pau Khai ma hausa zaa na pia hi. Hi sia in bang lak ziam? ci le citakna hong lak ahi hi. Tua hun lai takin ih Sizang mite na citak hi buale Kamhau, Sukte uk sung a kitheng lel tu ahi hi. (Tua hun lai in Sizang khua 5 sia amate ukpi le amate ki uk a, Tedim ngam le Tonzang ngam sia Kam Hau, Sukte ukpi khutnuai ah om siat hi. Mikaangte hong thet laitak Sizang khua 5 ukpi teng\n1. Pu Kam Lam-Thuklai.\n2. Pu Khup Pau- Khuasak.\n3. Pu Mang Lun-Limkhai.\n4. Pu Khup Lian-Lophei.\n5. Pu Lian Kam-Voklaak.\nHi Chief teng sung panin Pu Lian Kam sia 1889 kum Taitan kisimna ah thi a, Pu Kam Lam le Pu Khup Pau sia 1893 kum myo-uk suam vai in Kantat thong ah thong taak hi. Pu Kam Lam sia Kantat thong ah leitung nusia hi.)\nIh pu ih pate sia thuman thutang a deite hi:-\nIh pu ih pate sia thumaan thutang a deite hi a, thumaan a sakte tungah a thi ngamte ahi hi. Tuabang a, Mikaang kumpite taw ngal kilemna vawt hikale banghangin myo-uk suam ziam? ci thu sia dokhuai mama a, ih heak tu zong kilawm mama hi.\nThuklai ukpi a khakbel a seam Pu Lam Khaw Mang (U Mang Khan Pum pa) tepteena sungah Mikangte taw ngaal kilemna thukimna sungah “Thau (Gun) kimat sak ngawl tu a, a nei ngei a kep ngei bangin keam thei tu hi” ci thu om hikale myo-uk Tun Win hong thet ciangin ih thau (gun) teng hong matsak ahikom myo-uk kisuam hi ci in na ciamtee hi. Hi bang a, myo-uk ih suam sia bang lak ziam? ci le lungkimna om sa, thukhensatna om sa khat sia thupisak a, a kholet nuam minam ih hina le, tua tungtawn in a nial ngam, a do ngam, a thi ngamte ih hina hong lak hi.\nHi a tunga Mikaangte taw kido nate ahizong, Myo-uk suamnate ahizong, State High School nganate ahizong, Thaang le Thuklai motor lamziknate ahizong, 1950 kumin Sizang kual Telephone neinate ahizong, ih et ciangin ih pu ih pate sia a thumaan, thumaan a sakna ah a pau ngam, a son ngam, a seam ngam, a vawt ngam, a thi ngamte na hi hi. Thu kikupsa, lungkimna omsate tungah mi khat po ii maitang zatakna taw in, a kheal memeang, a lumlet papai, a meikhup vadunte na hi ngawl hi. Ngual atu deisak in ngual a hu nuamte na hi a, mihing citak mama te na hi uh hi. Hi bang a, citaknate, ei a khangkikte in keamcing tawng.\nHeaktu: SCC Annual Magazine sung pan akila kik hi.\nBy thawngno in Sizang on February 13, 2012 .\n← Thin Sung Ngaisutna In Pumpi Uk\tThum Kingawm SCC Poaipi →


url: =TUUN TUL ,TUUN THEN ZA TAM LAK AH ! Gelh - Khuppu @ Kyaw Khine. - Laibu Saal\nHome > Tun leh Zua Thu > TUUN TUL ,TUUN THEN ZA TAM LAK AH ! Gelh - Khuppu @ Kyaw Khine.\nTUUN TUL ,TUUN THEN ZA TAM LAK AH ! Gelh - Khuppu @ Kyaw Khine.\nTUUN TUL ,TUUN THEN ZA TAM LAK AH !\nGelh - Khuppu @ Kyaw Khine.\nPhoto : Khuppu @ Kyaw Khine leh a Tuun Nu.\nTuunnu ka itna le Tuunnu hong itna khaubang sut in, alel thei ding dinmun ah om kahih manin Pasian leh note tung ah ka lungdam in, zong angtang ki sa ingh.\nKa Tuunnu tawh ka khuazilna lampi sau in zong nuam kasa hi. Khat veivei lungkham gentheihna te’n hong tuam zel zong In, a hong itna leh hong angvannate ka ngaihsut kikkik ciang, thupi leh lamdang sakna tawh ka ki dim hi. Pasian in tung thangvan pan kei ading hong khiatsuk dan in ka ngaihsun hi. Bang hang hiam cih leng, ka Tuunnu tung ah ka paulap ding khat zong a om kei hi. Kei ading a kipiak khiatna le a hong itna ki cing hi.\n‘NU’ cih Kammal !\n‘NU’ cih kammal khat bekin zong vang nei in- thu tampi hong phawk sak thei hi. I nuntakna ah a mang ngeilo/atul ngeilo ding taangthu khat zong ahi hi. Mangkam in, ‘Mom’ or ‘Mother’ or ‘Mama’ ki ci in, Kawlpau in ‘ Amay’ or ‘Mue Mihkhin/Maymay’ ki ci a, Meitei te’n ‘Ima’ or ‘Malem’ cin na lo uh a, ei pau in ‘Nu’ or ‘Tuunnu’ I ci uh hi. Nu I cih pen I pian apat Nunkhum tawh hong vak “NU” a hih manin Nu cih kammal pen Khum ka sa ngeungau hi.\nNEKTAWM ZONG KA TUUNNU !\nNektawm zong I cih ciang tuni nekding tuni mahin zong cihna hi a, Mosi in itazilah mite izip gampan a pai khiat pih lai in Pasian in ‘Mana’ tawh a vakna bang hong phawk sak hi. Nutakna haksat luat man hi pen a, ka tangval hun tan ka nu’ nektawm zon tawh a khangkhia khat ka hi hi. Nektawm zong cih mah bang in, a muh loh ni in a ngawl ding dinmun ah ka om uh hi. A hih zong in ka Tuunnu in khat vei zong an hong ngawlsak ngei lo hi. Tu dinmun ciang ka tun zawhna in ka tuunnu thupha hong ngetsakna le Pasian a muanna hang bekmah a hih manin, Topa min ka phat hi. ‘ Ka tuunnu in sum a neih loh hangin hau kasa mahmah a, itna zong a dim alet in a nei hi’.\nA HANGSAN PEN KA TUUNNU !\nA thuak zo pen le a hangsan pen in ka ciapteh ka tuunnu hi, kei ading in a etteh huai pen ahi hi. Ka nu in BA/MA lukhu nelkai a ngahkhak loh hang, kei ading in MBA ( sum zon pai zonna le vaihawm siamnalam ) zo dan in ka ngaihsun hi. Pilna laitan sim kha lo ka tuunnu in, ka zuapa le a vontawi 5 te nuntak khosak ziading lam hong lak in a suk ato, guah zu meikai nuai ah vot le sa thuak in kisapna te hong van hi. Ka tuunnu in a gimna le a tawlna hong gen ngeilo a, zong khuisa lo thuum ngei lo hi. Leitung thu vaihawm siampen te lak ah ka tuunnu mah siam penpen a, leitung mi hangsan tampi te lak ah ka Tuunnu mah ka muang pen hi.\nITNA TAKTAK !\nVannuai leitung ah, ‘Itna taktak ‘ cih kammal dang khat om a tua pen “ Tuunnu” hi in, tua itna taktak pen Tuunnu bek in anei thei ahi hi. Leitung ah thungaih siam pen le a thumang pen zong Nute mah na hi lailai hi. Tuunnu cih pen Zaila dan in ka ngaihsun a, simlei zaila khempeuh lah ah a zaknoppen a hoih pen in ka ngaihsun hi.Tuunnu hong itna siangtho in deihhuai den hi. Tuunnu itna pen ki piakkhiat itna hi a, I hoih zong I siat zongin hong it, kikhel ngeilo, deidan neilo itna a nei Tuunnu bek mah a hi hi. Itna taktak in Tuunnu hi a, Ka tuunnu pen ka Zaila ahi hi.\nA SUAK NAI LO TUUNNU’ ZAILATE !\n# Tuun aw, lel nop sinthu za in tam e, kei ading in a manpha pen leh a hoihpen na hi hi.\nSen lai naubang nong pom a, nunkhum zu tawh kil bang ka khang khia.\nSian sinthu le simthu an bang nong mop man in, gual tawh tan bang a kim hi’ng e.\n# Teh pih om lo Tuunnu’ itna , lailung damna, ka zaitha hanta leh sin lung muanna ahi hi.\nTung sunni lenmual ah liapin khua ong mial zong , Lametna solkha bang Tunnu langmai.\nKa kisak theihna leh ka angtan pih pen Tuun aw, simlei ah nang bang Tuun dang om lo e.\n# Lungah ngilhmawh it pen Tuun aw, Nong itna le nong khualna bang tawh teh kim ding ka hiam?\nAkpi in a note a huai bang in, na khaliim nuai ah nong keem a, sun le zan in nong veng hi.\n# Lungdam lua ing, ki pak lua ing, mimbang pianna Tuunnu aw.\nA tawntung in kong it hi, hong it den ning maw Tuunnu aw.\n# Nang lo in gamgua bang hing zo kei ning , nong itna , lai natna le deihsak nate;\nMaimit ah luai den e, benghem ah ging den e, lailung ah thaam den e.\n# Tuunnu vang le Zaupa vaang in, gual in nuihciam hong lel ngam lo e.\nHeina peuh ah sakmin thei bang ka lawhna hi e, Mubang hong ngai lua ing e.\n# Nunnem pen le zaitha hat pen ka tuunnu , kei hong it pen ka tuunnu;\nNong itna sang lua ban zo keng, lianlua tehpih om lo e.\n# A nisim in laimai thak nong lak a, zaitha thak hong guan den ka sen tuunnu hi.\nLiimbang kong belh ka tuunnu aw, nong itna zingni suak bang thak suah den e,\nSelung ah lo bang a tul zo ding hi lo e.\n# Deih lo pen sa bang ka tat lai in zong, a lungduai pen ka tuunnu,\nNa von lung deih vabang pil din hanlung ciam ma na suan ing.\nNa khalim nuai ah lungdeih li bang ki cing e,\nNang lo in pheiphung ka suan ding gelngam la’ngh e, ka tuun it aw.\nKum sawt tang bang hong dam lai in aw.\n# Simlei nunna khim bang zing a, lungkhamna meeipi’n hong tuam ciangin,\nHehnem siam pen, a belhtak pen, nang bek na hi, kong it Tuunnu aw.\n# Penpen tuunnu, it pen tuunnu, lailung gil ah ngilh maw’ng e.\nTuun tul Tuun then, za tam lak ah , nang bek mah deih ci bang hong tel ing e.\nTuunnu itna le ngaihna la kaphuahte lak pan Sen Tunnnu le Et teh huai pen Tuunnu la.\nLaphuak/ Lasa / Music : Khuppu @ Kyawkhine\n# Pianna vangkhua gal in don ing, Pianna Tuunnu maimit suan ing,\nKei ka zaalna laikhun tung pa’n zan khuasawt maimit sing maw’ng.\n## Sun kim zan kim lawkta bang tau, itna zaila khau bang sut ing,\nSut cim theih loh hih ka zaila, Tuun aw nang kong itna hi.\n( Sakkik) Sen Tuunnu, Sen Tuunnu, lung ah ngilh loh, ka sen Tuunnu,\nSen Tuunnu, Sen Tuunnu, mimbang pianna sen Tuunnu.\n### Solkha bang taang Tuunnu lakmai, San cim theih lo Tuunnu tongdam,\nDeidan nei lo Tuunnu itna, bang tawh ke’n ka teh thei diam?\nEt teh huai pen Tuunnu\n# Tumbang vuai pianna Tuunnu, kei ading sakmel etlawm pen ,\nHong itna tul ngeilo, zing nino bang thak suah zel.\nPilna siamna khan tohna, zong in singta gam ka bel zong,\nMaimit ah luai den e, pianna Tuunnu langmai.\nCik mah ciang ngilh ni om ngei ke’n cia, Tuun aw mel in kong muh nai loh hang,\nLung in ngilh ngei ke’ng zalmang in hong mu nuam ing.\nSawtlo taikhua hong val ding um ing, Tuun aw na siang tuang kong tun kik ding.\nLung in ka gel ciang lai lung lambang Pak!\n## Pianpih laizom nih thum tawh, guallai tan bang kim na ding,\nGim ing tawl ing ci lo, siam sil bang nong zil sak maw.\nTuun aw nong itna lamdang, nong deihsakna te thupi lua,\nLung kia lung hiang ngei lo, Et teh huai pen ka Tuun nu.\nHih Tunnu ka itna sinthu le zailate hong simsak mimal kim tung ah I tan ciat dingin Pasian thupha hong tung ta hen! Note mah bangin “ Tuunnu” a it, Khuppu @ Kyaw Khine.\n“Tuunnu aw, nong itna lel cim la’ngh e, sut cim maw’ng e.\nKiam hun nei lo, dau hun nei lo, a ciik semsem Tuunnu itna.”\nTuun Nuu Itna late Phuak in, a sasa Khuppu@Kyawkhine tung ah hong tung ding Nuute Ni muakna in Zomi eLibrary / Laibusaal pan article/Thuluui inget na tungtawn in hong sung ahi hi. Ama tung leh Laisim mimal khempeuh tung ah lungdam mahmah ungh. Tuun Nuu Thupha....\nItem Reviewed: TUUN TUL ,TUUN THEN ZA TAM LAK AH ! Gelh - Khuppu @ Kyaw Khine. Description: Rating: 5 Reviewed By: Cinpu Zomi


url: =Buhtu Kihello Leiseek | Storacles | Bible Universe\nMoses in Egypt kumpipa tawh akimuh ma-iin, a sanggampa Aaron tawh bawlsiatna thuak Israel makaite muhpih masa hi. Israel makaite kiangah hanthawn uh a, nakpi takin Pasian naki-ap un avanglian Pasian khut in sawtlo iin hong honkhia ding hi ci iin gen uh hi. Israel mite in nipikal khat sungah ni sagih Egypt mite adingin na sepsak uh hi. Tua akimuh ua kipan in Israel mite in ni sagih ni khawl ding lamen iin nuam mahmah uh hi. Tua manin Pharaoh in Paikhiatna 5:5 sungah Moses leh Aaron kiangah gen a, note in anasepna pan un khawl sak uh teh, ci hi. (Hebrew kamin khawl cih pen “Shabath”ahihi. ) Agilo kumpipa in hih minamte in ka na hong sepsak den a ka sila ahih theih detna dingin, ka bawl dinghi, tua hileh ka Pasian kabiading uh hi ci aa a ngaihsutna uh lung sim hong bei ding hi ci-in ngaihsun hi. Amah in: "Amaute buhtu zonsak nawnkei un amaute in zongtawm iin, nidanga angah leiseek zah mah ngah uh hen, ci hi. Bangbang hita leh nakhiam kei ding uh hi; bang hang hiam cih leh amaute thadah uh hi." Paikhiatna 5:7, 8. Moses hun lai mah bangin, Pasian in amite adingin nalianpi khat sem ding hi. Asawtlo iin amaute in mawhna sila pan iin kihonkhiata dinga vantung Canaan gam zuan iin zinta ding uh hi. Pasian in khatvei lai aa amite lungsim a heisak mah bangin, ni nunung mite in athupi Sabbath ni tawlngak ding a theihna dingun a lungsim uh akihei nadingun hanciam hi.\nMark 2:27. Tua ciangin Jesuh in, “Sabbath ni, __________te' phattuamna dingin a kibawl hi a, __________ pen Sabbath ni a phattuamna dingin a kibawl hilo hi.\nPhawk Ding: Zeisu in mite adingin Sabbath kibawl hi acih ciangin, “mite” cih kammal in “mi khempeuh” – mi pawl khempeuh cihna hi aa hun, mun, leh mual tawh kisailo hi.\nPiancilna 2:1, 3. Tua ahih __________ vantung, leitung, leh a sunga omte khempeuh kiman khin hi. ... Tua ahih __________ Pasian in ni sagih ni thupha pia-in siangthosak hi. Bang hang hiam cih leh pian'sak nasepna ama nasep khempeuh panin tua ni-in Pasian a tawlnga hi.\nPhawk Ding: Piansakna kaal (week) bei na-ah Sabbath kiphut hi.\nPhawk Ding: Piancil a lian 2 sungah Pasian in Sabbath pen Piancil kaal-a ni sagih ni-in a bawl ahihna thu thum vei hong gen hi. “A siangtho a zat dingin koih tuam” iin, a “siangtho” sak hi. Pasian in Sabbath pen nai 24 hun in bawl hi, bang hang hiam cih leh hun pen Zeisu tawh ki-itna maan a khan nang in kisam hi.\nPaikhiatna 20:8-11. Sabbath ni a siangtho-a zat ding phawk un. Ni guk sung nomau' na semin na nasep ding khempeuh uh na hih ding uh hi. Ahi zongin a ni sagih ni pen Topa note' Pasian' Sabbath ni ahi hi. Tua ni-in note, na tapate, na tanute, na nasempate, na nasemnute, na ganhing uh ahi a, peemtate in ahi zongin na __________ na sem kei ding uh hi. Bang hang hiam cih leh a ni guk sung tengin Topa in van leh lei, tuipi leh tuate sunga om khempeuh bawl a, a ni sagih ni tawlnga hi. Tua ahih ciangin Topa in Sabbath ni thupha pia-in siangthosak hi.\nPhawk Ding: Paikhiatna 20:8 –11 pen Pasian thukham lina ahihi. A naak thupit luat zia lahna iin a Thukham Sawm lakah a hel hi. Aneu lina in “na Topa Pasian ii Sabbath," a ci hi. Thukham lina bekin “mangngilh kei in” cih a neihna in Pasian in mite’n mangngilh ding uh hi cih a theihna honglak hi. Pasian’ Thukham Sawm palsatna in mawhna hi (1 John 3: 4). Ahih hangin Zeisu in Ama mite a mawhna, a thukham palsatna panin a honkhia dingin a si hi (Matthew 1: 21).\n5. Pasian in, "Sabbath in ciaptehna hi," acih, a thupi mahmah nih in bang leh bang hiam?\nEzekiel 20:12. Topa ahi keimah in amaute pen mi siangtho-in ka bawlna thu a phawkna dingun __________ kikalah thukimna limin Sabbath tan' ding thu ka pia hi. Paikhiatna 31:17. Ni guk sung teng Topa in van leh lei bawlin, a ni sagih ni-in amah tawlnga a, a tha dimsak kik hi. Keimah leh Israel mite' kikalah hih Sabbath ni pen lim khat hi tawntung ding hi, ci hi,’ ci in,” a ci hi.\nPhawk Ding: Pasian in Sabbath ni pen Amah a Bawlpa ahihna leh Honpa ahihna ciaptehna hi, ci hi. Mangmuhna 14:6 –14 ah Pasian in “leitung a teeng mi khempeuh, nam khempeuh, pau khempeuh, pawl khempeuh” (aneu 6) te kiangah gen dinga thupi thu thum a pia hi. Thupuak masa in aneu 7 na ah kimu hi: Tua vantungmi in, “Pasian kihta un la, a vangliatna phat un.\nLuka 4:16. Tua ciangin ama khan'na Nazareth khua-ah Jesuh pai a, __________ ni ciangin a paingei bangin kikhopna inn-ah a pai hi. Lai Siangtho a sim dingin amah ding a,\nPhawk Ding: Zeisu pen na khempeuh ah ih etteh ding ahihi (1 Peter 2:21); Sabbath tan zong ih etteh ding hi, bang hang hiam cih leh Ama ngeina ahihi. “Ngeina” pen ih hih det khat ahihi. Christiante Ama gamtat bangin ih gamtat ding ahihi (1 John 2: 6).\nSawltak Tangthu 18:4. Sabbath ni simin __________ inn-ah limtakin thu gen a, Jew mi leh Grik mite in thu a upna dingun a hanciam hi. Sawltak Tangthu 17:2. A pai ngei zel mah bangin Paul zong __________ inn-ah pai a, Sabbath ni thum sung Lai Siangtho siksanin mite tawh thu kikum a,\nPhawk Ding: Ni sagih Sabbath tan zong Paul ii ngeina hi.\nPhawk Ding: Khat veivei, khua sungah biakinn omlo ahih manin, nungzuite in Sabbath ni in Gentile numeite tawh gun gei ah a kikhawm uh hi (Sawltaakte 16: 13).\nPhawk Ding: Zeisu in A.D 70 kum cianga Jerusalem akisiat ding thei khol ahih manin a maa (kum 40 kiim) in na genkhol hi. Ahih hangin Sabbath ni iin gamkek galkapte kiang panin a tai loh nadingun thungen dingin a gen hi. Zeisu in a sih khitciang nangawn in zong Sabbath siangtho aa zatding a lunggulhna kitel hi.\nMaangmuhna 12:17. Tua ciangin tua numei tungah gulpi heh mahmah a, tua numei' suanlekhak dangte ahi, Pasian' thupiakna zui-in, Jesuh thu-ah kiptakin a om mite a sim dingin kuankhia a, Maangmuhna 14:12. Pasian' thupiakna zui-in Jesuh tungah a citak Pasian' mite-a' dingin thuakzawhna kisam hi. Maangmuhna 22:14. Khuapi kulhkongpi sungah a __________ ding leh nuntakna singgah a nektheihna dingun a puan uh a siangin a sawp mite, mi hampha ahi uh hi.\nPhawk Ding: A tunga laisiangtho munte in hun nunung Pasian pawlpi gen nuam hi a, ii simna sungah, hun nunung Pasian pawlpi in Thukham sawm zui ding hi ci hi; Thukham lina, Sabbath zong a kihel hi.\nPhawk Ding: Laisiangtho in khang tawntunga hotkhiatna ngah mi khempeuhte in Pasian’ Sabbath van thak leh lei thak ah zong tang khawm ding uhhi, ci hi.\nLuka 23:54. Tua ni pen nipi zawh ni nga ni hi a, Sabbath ni hong hi dektak ta hi. Galilee gam panin a hong zui __________ in zong a kivuina-ah zui uh ahih manin a hanphual leh a luang kisialzia khempeuh zong a mu uh hi. Tua ciangin amaute ciah uh a, Jesuh' luang a nuh dingun paknamtui leh sathau a bawlkhol uh hi. Thukham zui-in Sabbath ni tawlnga-in a om uh hi. Luka 24:1. Nipi ni zingsang tungin __________ in a bawlsa uh paknamtui tawi-in hanah va pai uh hi.\nPhawk Ding: Zeisu pen Sabbath ni ma Friday ni(Kigin ni) iin kikhai lum hi (Mark 15:42). Thukham ii Sabbath ni iin Zeisu han sungah tawlnga a (Luke 23: 56), Sabbath ni khit ni masa ni-in tho kik hi (Mark 16: 1-6).\nLeitung khempeuh aa Christiante in tua ni Easter Sunday ci iin lawp bawl uh hi. Laisiangtho in Sabbath ni pen Friday khit Sunday ma cih limtak iin hong lak hi. Calendar khat peuhpeuh ah kaal simna ol takin kimu hi. ("Calendar kikhel hilo hiam" leh "Tongdot in bang gen" cih thulute NA EN IN)\nPaunak 30:5, 6. “Pasian in a thugen khempeuh a manna laktel a, amah a belte-a' dingin kidalna lum ahi hi. 6Ama genlohpi behlapsak kei in; na tua cih leh amah in nang hong __________ zuau thugen na hihna hong kilang ding hi,” a ci hi.\nPhawk Ding: Thuhilhkikna 5 aa agen mah bangin, Pasian in Thukham Sawm a piak ma in kuamahin “behlap lo iin” zong a “lakkhiat loh ding” uh a vauhilh hi (Thuhilhkikna 4: 2). A piak banglian iin a kep dinguh ahihi. Pasian in A Sabbath thupha pia a (Paikhiatna 20: 11), A thupha piak na khat peuhpeuh thupha ngah den hi (1 Khangtangthu 17: 27).\nSiampi Laibu 23:32. Tua pen note-a' dingin a thupi tawlngakna Sabbath ni hi ding a, an na tang ding uh hi. Tua kha ni kua nitaka kipan, a nitak panin a nitak kik dong note in na Sabbath uh na tang ding uh hi,” a ci hi. Marka 1:32. Tua nitak lam, ni a tum khit ciangin mite in Jesuh kiangah cina khempeuh leh __________ khempeuh a hong paipih uh hi.\nPhawk Ding: Sabbath hun pen Friday nitum pan kipan in Saturday nitum dong ahi hi.\nPaikhiatna 20:10. Ahi zongin a ni sagih ni pen Topa note' Pasian' Sabbath ni ahi hi. Tua ni-in note, na tapate, na tanute, na nasempate, na nasemnute, na ganhing uh ahi a, __________ in ahi zongin na bangmah na sem kei ding uh hi. Isaiah 58:13. Note in Sabbath siangtho sakin, keima ni siangtho ni-in na nasepna panun khawlin Sabbath ni pen deihhuai sa-in, Topa' ni siangtho pen pahtawihuai na cih uh a, note in pahtawi-in note' deihbang zuiloin, note' ut bang hiloin motpau loin na om uh leh, Marka 2:28. Tua ahih ciangin Mihing Tapa pen Sabbath ni nangawn a ukpa ahi hi,” ci-in a thugen a khum hi.\nPhawk Ding: Ding: Laisiangtho a Lui leh a Thak ah Pasian in Sabbath pen Topa’ ni ci hi. Pasian’ Sabbath ni tuatcilna tawh mawhna mite’n abawlloh nadingun avau dingin asawl hi (Isaiah 58:1, 13). Pasian in Ama Sabbath siangtho pen mi khempeuh adingin gen hi (Isaiah 56: 2-7). Laisiangtho in Sunday ni pen Topa’ ni hi ci ngeilo hi. Sunday ni pen kaal khat sunga nasep nite lakah khat a hi bek hi (Ezekiel 46:1). Acil pek pan a hisa hi.\nMatthai 11:28. “Na semin vangik pua-in a gim mite khempeuh aw, ka kiangah hong pai ta un. Note tungah lungsim tawldamna ka hong pia ding hi. Paikhiatna 33:14. Topa in Moses kiangah, “Nang tawh kong pai ding a, lungsim __________ hun nang kong pia ding hi,” a ci hi. Hebru 4:5. Hih thu mah na kigenkik a, “Ka __________ munah hong pai-in kei tawh hong tawlnga ngeilo ding uh hi,” na ci kik hi.\nPhawk Ding: Thukham Sawmte in khalam khiatna anei ciat uh hi. Christian mi pawlkhat in lai thukham bek en in kha thukham a awlmawh kei uh hi. Zeisu in a nih in a kikim dimdiam dingin a deih hi (Matthew 5:21, 22, 27, 28). Laisiangtho in “tawlnga” cih kammal pen hotkhiatna genna in zang zel hi Hebrew 4:1, 4, 9, 10 te sungah Khazih sunga aom takpite leh a piangthak tawlnga takpi te in ni sagih Sabbath ni pen Christiante tawlngak ni tatak iin nei ding uh hi.


url: =Pu Trump impeachment tawh thu bawl ding vaihawm tei tei uh :: ZOMI DAILY\nPu Trump impeachment tawh thu bawl ding vaihawm tei tei uh\nposted on 23 January 2021 at 12:13 am Lomkholna: News, Thomasmung, USA, World\nBreaking: Pu Trump impeachment tawh thu bawl ding vaihawm tei tei uh\nCongress member tampi in akham kham kawmkal Democrat makai pi te geel ahi Pi Nancy Pelosi leh Pu Chuck Schumer ten Pu Trump pen impeachment tawh thu bawl bawl tei tei ding vaihawm uh aa, Pi Nancy in Senate te tung hong tung ding Monday ni in puak to ding ci in tuni taangko khia hi. February 8 ni in Senate ah thu sunna kinei ding hi ci in Pu Schumer taangko khia uh hi.\nHi vai tawh kisai mipi lam pan zong lung himawhna tampi om aa, Pu Biden in zong inauguration speech ah kipumkhat ding gen gen napi in hi te hong vaihawm mawk uh pen kikhen nading hi zaw ding hi ci in Republican makai tampi genkhia uh hi. Harvard Law professor emeritus Alan Dershowitz in tu in Pu Trump pen private citizen khat hi ta aa, Senate in article of impeachment pen alak khiat, akhawlsak (dismiss) uh kul kha ding hi ci hi.\nPu Dershowitz in US constitution sungah “Impeachment” ii a khiatna leh adeihna pen President asem lai te a panmun pan khawlsak nading leh politics ah alut theih nawnloh ding azat uh hi aa, ahi zongin Pu Trump in Kumpi pan atawp zawh ciang a bawl tei tei uh pen thu man hi lo aa, US constitution tawh kituak lo hi ci hi. Democrat makai Pu Schumer in belh Senate in Pu Trump pen impeachment kibawl tei tei dingaa mawhna nei leh nei lo pen Senate in khensat ding hi ci hi. Democrats te ii a deihna leh alunggulh napi uh in Pu Trump pen politics ah asih dong akihel theih nawnloh nading leh 2024 ciang President akidem kik theih nawnloh dinguh agel nuam uh hi aa, kidem kik leh amau aading lahuai thei ding ahih man in lau mahmah uh hi ci uh hi.\nSen. John Cornyn (R-Texas) leh Sen. Linsy Graham ten hi vai Senate in kipsakna confirmation kibawl lo dingaa, President ahi nawlo pi khat impeachment i bawl pen akhiatna om lo hi ci hi. Senator Rand Paul in belh Supreme Court Justice John Roberts hong tu kei leh Senate in bang cih impeachment bawl thei ding i hiam ci in dotna nei hi. Senate sung ki vote na nei zen zen in Democrat te lam panpih aa vote akhia peuh peuh mai Senate election ciang kitel kik nawnlo ding hi ci in mipi tampi in genkhia uh aa, Pu Trump vote ahia mipi 75 million te alangpang suak ding uh hi ci uh hi. Pawl khat in belh Pu Trump impeachment a vote tei tei uh leh Republican party zong khen nih kisuah thei ding hi ci uh hi.\nTu ciang ciang Republican senators te lak ah Sen. Mitt Romney leh adang khat leh nih bek in vote ding ki kilamen aa, Republican senators 17 te in thukimna vote akhiat uh leh bek tua impeachment taangtung zo pan ding ahi hi. GOP Rep. Marjorie Taylor Greene in abeisa hun in Pu Trump impeachment na vai hawm tei tei uh leh Pu Biden zong impeachment hong kibawl kik ding hi acih mah bangin House ah Pu Biden impeachment article puak to ta hi. Hi vai te bang ciang hong tung hiam cih en to to lai ni. Thomas Mung\nPrevious: USA, Atlanta pan Nu Vung Khaw Ciin (Gamlai, Naulak) in hongnusia\nNext: President Joe Biden in Executive Order abawl thakte\nMawtaw adeihphadiak khat asih ciangin mawtaw sungah kikoih in kivuikhawm\nNang hanciamna na sakha hiam?\nVondeih Kep Ding – 102 (Dimno’ Pa)\nNunnuam Vangkhua ~ Hau Thang\nChin State khuapi Hakha ah akituahna thu ~ Dr. Vumson\nThusuah & Thusuak (Linguistics)\nChristian Hymn te’ tangthu: Zeisu’n Hong It Hi\nAmerican leh aki pawlpih te ~ Peter Suumpi


url: =Malaysia ah kum 17 aphakhin numeikhat asanggam pasal 2 te’n buanhuan :: ZOMI DAILY\nMalaysia ah kum 17 aphakhin numeikhat asanggam pasal 2 te’n buanhuan\nposted on 9 June 2018 at 10:57 pm Lomkholna: Malaysia, News, Sawltak, World\nMalaysia, Sabah State, Papar District sungah kum 17 aphakhin numeikhat asanggam pasal 2 te’n buanhuan cih theStar pan kiza hi. Tuabangin buan athuak ciangin tua numeinu in anu kiangah genkhia himahleh anu in thudon saklo in koihcip sakziau hi.\nTua ciangin buan athuak numeinu in asanggam numei khatkiangah genkhia leuleu a, tuaciangin asanggamnu in Police Station ah Report bawlpih hi.\nHih thupiang pen abeisa June 06 zingsanglam 2am hunpawl in thupiang hi a, asanggamnu abuan pasal 2 tezong Police te’n mankhinta uhhi.\nHihvai tawh kisai in palik thunei ahi Papar police chief Deputy Supt Ladamah Sulaiman in agenkhiatna ah asang laiguizom tektek abuanhuan pasalno 2 tepen kum 20 gualpawl hi uh cihi. Tua asanggamnu uh abuanna munpen amau innsung, Living Room ah abuanhuan uh hi a, tuahun laitak in anih un zukham mahmah uh cihi.\nBuan athuak numeinu ii genkhiatna ah amahpen Living Room ah alum hi a, tualai ah asanggam pasal 2 te’n abuanhuan hi ci’n Friday ni in Press Conference ah genkhia hi.\nTua numeinu pen a innkuanpih te zakdingin a otzawkgawp theihloh nadingin asanggam khatpa in akam humcipsak hi. Tualaitak in asanggam khatpa in abombi, puansungsilh te temteh “Scissors” tawh teptan in tuakhit ciangin zawhthawhthu tawh buangawp cihi.\nHih thupiang pen zingsanglam 2am hunpawl in thupiang ahih manin, tuahun laitak in a innkuanpih adangte avekin a ihmut laitak uhhi ci’n Police te’n genkhia hi.\nHihbangin asanggam pasal te’n tua numeinu zawhthawhthu tawh abuanpen akhatveina hilo hi. Kum 12 aphak hunlai inzong asanggam pasal te’n 2 veitak buanngeikhin uh cisawnsawn hi.\nTuahunlai inzong asanggam te’n abuan ciangin tua numeinu in anu kiangah genpah hi. Ahi zongin anu in bangmah thupi simsaklo in tuaci koihcip sakziau cihi.\nAhi zongin tunai buan athuakkik ciangin tua numeinu in asanggam numeikhat kiangah genkhia in, tuaciangin Police Report abawlpihpah ahihi. Hihte innah thusitna aneiding in Police honkhat paipah uh a, mibuan te vanzat Scissors leh buan athuaknu ii apuansilh pawlkhatzong thukanna ah zatdingin kepsak uhhi.\nA sanggamnu abuan tegel pen Police te’n mansuakpah uh a, thusitna neihlaiding in kemcipphot uhhi. Tua mat athuak asanggamte nihlak ah a uzawpa pen khamtheih zatui Drug azang ahihlam zong kitheikhia hi.\nMore: Malaysia, Penang ah kum 15 aphapan atanu buanin agaisak papi khat kiman\nHih thupiang tungtawnin Police Chief in nulepa te’n tate thugenpen limtak ngaihsak unla, akisam bangbangin vaihawmsak pahpah un. Gitloh gamtatna “Crime” khatpeuh na tate un hong genleh ahunlap in huhpah, panpihpah un ci’n mipi theihding in genkhia hi. Nulepa te’n ngaihsut huai hi. Sawltak #zomidaily\nPrevious: Traffic Police Officer khatin puteek lamkantheilo khat anungzang ah apuak laitak Video kithehzak\nNext: Laitui maw? Kapteel? A buaipih huai mah ahiam?\nAthank nuntakna: Youth Camp (Houston) ~ Sia Pau Khai\nMalaysia, Kuchai Lama vengsung aom Condo khatah Bomb neukhat kimu\n“Zalmang bang itna” DVD khuithak Tedim khuapi ah ki ngahta


url: =Zangkong Zomi Khuado na pawlkhat :: ZOMI DAILY\nposted on 17 November 2014 at 12:58 am Lomkholna: News, Zomi\nDear all, Tukum Tedim- Associationte makaih natawh Zangkong Zomi Khuado pen vai tuamtuam hang in ki ziakai hi. Zani 15.11.14 ni in TBC-Y Social Hall ah ki bawl thei pan hi. Hun kipat ma ding in Maj. Kam Cin Lian in Khuado pawi tangko khiatna hong nei in Pa On Za Suan makaih na tawh kipat na Zolapi te ki awi hi. Kipat hun ap thu ngetna pen Rev. Khoi Lam Thang in hong neih sak hi.\nVai muakna T-A President Prof.Dr.C. Thang Za Tuan in hong nei in tua zawh ciang in Zomi lasiam Nu Toih leh Maj. Kam Cin Lian in la hong sa hi. Khuado thugenna T-A Vice President Pa Kap Khen Pau in hong neih sak zawh ciang in Zongeina lam Zangkong Zomi R.C Khangno te in hong zom suak in tha ki ngah mahmah hi.\nLeitungbup gam 36 aa om Zomi ta dingin siampi thu ngetna Kawlgambup AG ki pawlna ah General Secretary asem Rev.Dr. Suan Za Pau in hong neih sak hi. No nong phawk khol kei uh zongh ko Zomi na mipih te un hong ki phawk hi. Tuazawh ciang in Zopawlpi pan in Zongeina lam hong nei leuleu in tha ki ngah mahmah hi. Tua khit ciangin Zomi Lasiam Dr. Mangsan (Zogam Lalpu tapa) in a la dawng 1 tawh mipi te tha hong pia hi.\nTua zawh ciang in Zangkong aa aom Zomi Designer te makaih na tawh lady Fashion Show hong nei uh in mupnop mahmah leh ih ngeina puan hoih nono te Zomi nungak te in hong lak ziahziah in mipi hong lawp sak mahmah hi.\nPahtawi piakna T-A Secretary Steven Cin Za Khai in hong makaih in Zomi ULian pawl khat, Ph. D ngah thak 4 leh tukum tan 10 ah gual tung tuanna(D) ngah te pah tawina ki pia hi. Tua khit ciang in All D ngah Zolia khat leh Ph.D ngah teng in lungdamna leh mipi tha piakna tomkimcing hong nei uh hi. Tua zawh ciang in Zomi Siamsin te in zongh Zongeina khat mah ahi guatah lam hong nei in muhnopsa in tha ki ngah mahmah hi.\nFashion Show anihvei na hong hi leuleu in Pasal te in ih Zopuan hoih nono te tawh hong ki leh zialzial uh hi. Tua zawh phet in nungak te in zongh puan design khat mah tawh hong nei leuleu uh hi. Tua zawh ciang in Zomi lasian Pa Dalpi leh Tg. T.S. Khaipi in la tawh tha hong pia ziahziah uh hi.\nAn kuang aa ding in GZA AGS Rev.Dr. Go Cin Zam in hong neih sak khit ciang in hun man na ding in GZA President Rev.Dr. Simon Pau Khan En in hong neih sak in hun te nitak nai 5 lian in ki zial pawl in inn nuai ah an neek kawm in ki lawmtakna ki nei ciat hi.\nTutung Khuado ah M.C pen Tg. Cin Suan Kap, Lia Niang Theih Kim leh Lia Ngai Tawi Lun Cing te in hong sepsak uh hi. Tutung khuado pen kum dang tawh kibang lo in mipi kicim man lo in nuam kisa hi. A hi zongh in Zangkong om Zomi inn 1500 ai tang ding in mipi 300 khawng ahih man in ki tawm hi. Ahi zongh in amun tawh kituak in Biakinn kidim hi.\nMailam ah hi thei hi leh Zangkong Zomi bup hoih tak in thu kiza in Hlaing Hall khawng ah bawl zawh ding ki lung ngulh mahmah hi. Khuado ei aa ahih buang in maw? Hi teng pen kei theihpak teng kong at pak hi in akisam aom aa leh hong telsiam un la, at dan ahoih lo aom khak aa leh ngaihdam bawm ah maw! Khangno pawl khat makaih natawh mite hih dan in marn ki zaih na ding in kibawl in tua mun ah Zomi nasep nei te in amau logo suang in tua tawh kizaih in et lawm mahmah hi. Lungdam, Thawngmang (Zangkong)\nPrevious: ZYA Weekly News :: 31 October 2014\nNext: ZOLUS Journal No. 18 ki ngahta\nSyria, Damascus ah Car Bomb puakkham in mi 18 si, adang mi 12 liam